
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2751 

29 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποίησης του Κανονισμού Εσωτερι¬ 
κής Υπηρεσίας του Εφετείου Αθηνών, που έγινε 
με την υπ’ αριθμ. 7/2013 απόφαση της Ολομέλει¬ 
ας αυτού. 1 

Έγκριση της τροποποίησης του Κανονισμού Εσω¬ 
τερικής Υπηρεσίας του Πρωτοδικείου Θεσσαλο¬ 
νίκης, καθώς και της κωδικοποίησης και διαμόρ¬ 
φωσης αυτού σε ενιαίο κείμενο, που επήλθαν με 
την υπ’ αριθμ. 7/2013 απόφαση της Ολομέλειας 


αυτού». 2 

ΑΠΟΦΑΣΕΙ Σ 

Αριθμ. απόφ. 35/2013 (1) 


Έγκριση τροποποίησης του Κανονισμού Εσωτερικής 
Υπηρεσίας του Εφετείου Αθηνών, που έγινε με την 
υπ’ αριθμ. 7/2013 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 3 Σεπτεμβρίου 2013, ημέρα Τρίτη και ώρα 
ΙΟ.ΟΟ' στο Κατάστημα του Αρείου Πάγου και στην αί¬ 
θουσα διασκέψεων της Ολομέλειας (γρ. 205 του 2 ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
17 του Κώδικα Οργανισμού Δικαστηρίων και Κατάστα¬ 
σης Δικαστικών Λειτουργών (κυρωτικός νόμος 1756/1988, 
όπως ισχύει σήμερα), Ολομέλεια σε συμβούλιο, στην 
οποία έλαβαν μέρος οι: 1) Μιχαήλ Θεοχαρίδης, Πρόε¬ 
δρος του Αρείου Πάγου, 2) Αθανάσιος Κουτρομάνος, 
3) Γεώργιος Χρυσικός, 4) Βασίλειος Λυκούδης, 
5) Δήμητρα Παπαντωνοπούλου, 6) Νικόλαος Λεοντής, 
7) Γρηγόριος Κουτσόπουλος, 8) Σπυρίδων Μιτσιάλης, 
Αντιπρόεδροι του Αρείου Πάγου, 9) Βιολέττα Κυτέα, 
10) Βασιλική Θάνου-Χριστοφίλου, 11) Γεώργιος Γεωργέλ- 
λης, 12) Δημήτριος Μουστάκας, 13) Δημήτριος Μαζαρά- 
κης, 14) Παναγιώτης Ρουμπής, 15) Ανδρέας Δουλγερά- 
κης- Εισηγητής, 16) Κωνσταντίνος Φράγκος, 17) Νικόλαος 
Πάσσος, 18) Νικόλαος Μπιχάκης, 19) Αικατερίνη Βασι- 
λακοπούλου-Κατσαβριά, 20) Ιωάννης Γιαννακόπουλος, 
21) Χρυσόστομος Ευαγγέλου, 22) Δημήτριος Κράνης, 


23) Χριστόφορος Κοσμίδης, 24) Ανδρέας Ξένος, 25) Ευ¬ 
φημία Λαμπροπούλου, 26) Νικόλαος Τρούσας, 27) Δημή- 
τριος Κόμης, 28) Βασίλειος Λαμπρόπουλος, 29) Αντώνι¬ 
ος Ζευγώλης, 30) Ερωτόκριτος Καλούδης, 31) Ασπασία 
Καρέλλου, 32) Γεράσιμος Φουρλάνος, 33) Αργύριος 
Σταυράκης, 34) Ιωάννα Πετροπούλου, 35) Ειρήνη Κιουρ- 
κτσόγλου-Πετρουλάκη, 36) Εμμανουήλ Κλαδογένης, 
37) Γεώργιος Σακκάς, 38) Ιωάννης Χαμηλοθώρης, 
39) Χρυσούλα Παρασκευά, 40) Μαρία Γαλάνη-Λεοναρ- 
δοπούλου, 41) Μιχαήλ Αυγουλέας, 42) Βασίλειος Καπε- 
λούζος, 43) Πάνος Πετρόπουλος, 44) Αγγελική Αλεκρε- 
ροπούλου, 45) Γεώργιος Κοντός, 46) Γεώργιος Κριμπάς, 
47) Αριστείδης Πελεκάνος, 48) Βασίλειος Πέππας, 
49) Χαράλαμπος Καλαματιανός, 50) Γεώργιος Λέκ- 
κας, 51) Πηνελόπη Ζωντανού, 52) Αθανάσιος Καγκάνης, 
53) Δημήτριος-Στέφανος Βόσκας, 54) Γρηγόριος Λαπα- 
τάς και 55) Μαρία Χυτήρογλου, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι του Αρείου 
Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 59 Αρεοπαγίτες. 

Κατόπιν, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 70 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα πέντε (55), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 7-8-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρα 14 
παρ. 2 εδ. α', 7 περιπτ. δ' και 17 παρ. 7 ν. 1756/1988, όπως 
ισχύει), προκειμένου να αποφασίσει σχετικά με την τρο¬ 
ποποίηση και συμπλήρωση του Κανονισμού Εσωτερικής 

Υπηρεσίας του Εφετείου Αθηνών, που κρίθηκε με την υπ’ 
αριθμ. 7/2013 απόφαση της Ολομέλειας του, η οποία δια¬ 
βιβάσθηκε προς την Ολομέλεια του Δικαστηρίου τούτου 
με το υπ’ αριθμ. 12133/24-7-2013 έγγραφο του Προέδρου 
του Τριμελούς Συμβουλίου Διεύθυνσης του Εφετείου 
Αθηνών, Χαράλαμπου Μαχαίρα, Προέδρου Εφετών, το 
οποίο έχει ως ακολούθως: «Εχουμε την τιμή να σας υπο¬ 
βάλουμε υπηρεσιακό αντίγραφο της υπ’ αριθμ. 7/2013 
αποφάσεως της Ολομέλειας του Εφετείου Αθηνών, και 
παρακαλούμε για τις δικές σας ενέργειες». 

Στο σημείο αυτό έλαβε το λόγο από τον Πρόεδρο 
ο Εισηγητής-Αρεοπαγίτης Ανδρέας Δουλγεράκης και 
αφού έθεσε υπόψη των μελών της Ολομέλειας: α. το 
παραπάνω έγγραφο του Εφετείου Αθηνών και β. την 
υπό κρίση υπ’ αριθμ. 7/2013 απόφαση της Ολομέλειας 
του ως άνω Εφετείου, εισηγήθηκε την έγκριση της τρο¬ 
ποποίησης του Κανονισμού Εσωτερικής Υπηρεσίας του 
ανωτέρω Εφετείου, όπως προβλέπεται με την ανωτέρω 
απόφαση. 

Η Εισαγγελέας του Αρείου Πάγου Ευτέρπη Κουτζαμά- 
νη, αφού ανέπτυξε την πρότασή της, συμφώνησε με την 
άποψη του Εισηγητή και στη συνέχεια αποχώρησε από 
την αίθουσα πριν την έναρξη της ψηφοφορίας (άρθρο 
14 παρ. 1 εδ. γ' του ν. 1756/1988, όπως αντικ. με το άρθρο 
4 παρ. 1 του ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Η Ολομέλεια του Δικαστηρίου τούτου νομίμως και 
παραδεκτώς συγκαλείται, σύμφωνα με το άρθρο 14 του 
Ν. 1756/1988 «Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών», όπως ισχύει. 

Επειδή, κατά την παράγραφο 7 του στοιχείου Α «Κα¬ 
νονισμοί» του άρθρου 17 του ιδίου ως άνω Ν. 1756/1988 
«Κώδικας Οργανισμού Δικαστηρίων και Κατάστασης 
Δικαστικών Λειτουργών», όπως αντικαταστάθηκε με 
το άρθρο 86 § 2 του Ν. 4055/2012, οι καταρτιζόμενοι 
κανονισμοί εσωτερικής υπηρεσίας των δικαστηρίων, 
καθώς και οι τροποποιήσεις τους, υποβάλλονται αμέσως 
στις οικείες ολομέλειες των ανωτάτων δικαστηρίων, οι 
οποίες έχουν δικαίωμα συμπλήρωσης, τροποποίησης ή 
ακύρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέσεων 
που προσδιορίζονται σε κάθε δικάσιμο. Οι κανονισμοί 
ισχύουν μόνο μετά την τελική έγκρισή τους από τις 
ολομέλειες των ανωτάτων δικαστηρίων και αφού δια- 
βιβασθούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφημε¬ 
ρίδα της Κυβερνήσεως. 

Επειδή σύμφωνα με τις διατάξεις του άρθρου 17 στοιχ. 
Β' παρ. 1 του ν. 1756/88, όπως αντικαταστάθηκε με το 
άρθρο 93 παρ. 5 στοιχ. Α του ν. 4139/13 «...Στα Εφετεία 
Αθηνών, Πειραιώς και Θεσσαλονίκης, προκειμένου να 
επιτευχθεί η επιτάχυνση της ποινικής δίκης, ορίζονται 
για μία διετία από την Ολομέλεια των δικαστηρίων 
αυτών δικαστές, που θα προεδρεύουν αποκλειστικά 
στα ποινικά δικαστήρια, με δυνατότητα ανανέωσης 
της θητείας τους για δύο ακόμη έτη. Στους πίνακες 
που καταρτίζονται από την Ολομέλεια, περιλαμβάνεται 
ο ανάλογος με τις ανάγκες του δικαστηρίου αριθμός 
δικαστών, μεταξύ των οποίων γίνεται η κλήρωση των 
τακτικών και αναπληρωματικών, κατά τις επόμενες πα¬ 
ραγράφους». 

Στην προκειμένη περίπτωση, σύμφωνα με τη διάταξη 
του άρθρου 13 του Κανονισμού Εσωτερικής Υπηρεσίας 


του Εφετείου Αθηνών, «οι λεπτομέρειες της διαδικασί¬ 
ας της κλήρωσης για την κατάρτιση των συνθέσεων 
των ποινικών Δικαστηρίων του Εφετείου Αθηνών και 
των μελών του Ποινικού Τμήματος του Εφετείου (Τμήμα 
Βουλευμάτων) καθορίζονται όπως ο νόμος ορίζει». 

Κατόπιν τούτων, η Ολομέλεια του Εφετείου Αθηνών, 
με την υπ’ αριθμ. 7/2013 απόφασή της, τροποποίησε τον 
ισχύοντα Κανονισμό Εσωτερικής Υπηρεσίας του Δικα¬ 
στηρίου αυτού και ειδικότερα, τη διάταξη του άρθρου 
13, ορίζοντας ότι η Ολομέλεια του Δικαστηρίου θα ορί¬ 
ζει για μία διετία τους δικαστές, που θα προεδρεύουν 
αποκλειστικά στα ποινικά δικαστήρια, με δυνατότητα 
ανανέωσης της θητείας τους για δύο ακόμη έτη. 

Η ίδια δε Ολομέλεια θα καταρτίζει τους σχετικούς 
ονομαστικούς πίνακες, στους οποίους θα περιλαμβάνε¬ 
ται ο ανάλογος με τις ανάγκες του δικαστηρίου αριθμός 
δικαστών, μεταξύ των οποίων θα γίνεται η κλήρωση των 
τακτικών και αναπληρωματικών μελών, σύμφωνα με τις 
ήδη ισχύουσες σχετικές διατάξεις. 

Ενόψει όλων των ανωτέρω, η Ολομέλεια του Δικα¬ 
στηρίου τούτου, μετά από ανταλλαγή απόψεων μεταξύ 
των μελών και την τήρηση της νόμιμης διαδικασίας, 
κρίνει ομόφωνα ότι πρέπει να εγκριθεί η τροποποίηση 
του Κανονισμού Εσωτερικής Υπηρεσίας του Εφετείου 
Αθηνών, η οποία επήλθε με την 7/2013 απόφαση της 
Ολομέλειας αυτού, σύμφωνα με το διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη, με την υπ’ αριθμό 7/2013 απόφα¬ 
ση της Ολομέλειας του Εφετείου Αθηνών, τροποποίηση 
του άρθρου 13 του Κανονισμού Εσωτερικής Υπηρεσί¬ 
ας του εν λόγω Εφετείου, σύμφωνα με την οποία η 
Ολομέλεια του Δικαστηρίου θα ορίζει για μία διετία 
τους δικαστές, που θα προεδρεύουν αποκλειστικά στα 
ποινικά δικαστήρια, με δυνατότητα ανανέωσης της θη¬ 
τείας τους για δύο ακόμη έτη. Η ίδια δε Ολομέλεια θα 
καταρτίζει τους σχετικούς ονομαστικούς πίνακες, στους 
οποίους θα περιλαμβάνεται ο ανάλογος με τις ανάγκες 
του δικαστηρίου αριθμός δικαστών, μεταξύ των οποίων 
θα γίνεται η κλήρωση των τακτικών και αναπληρωμα¬ 
τικών μελών, σύμφωνα με τις ήδη ισχύουσες σχετικές 
διατάξεις. 

Κρίθηκε, αποφασίσθηκε και εκδόθηκε, στην Αθήνα, 
στις 3 Σεπτεμβρίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΜΙΧΑΗΛ ΘΕΟΧΑΡΙΔΗΣ 

-♦- 

Αριθμ. απόφ. 41/2013 (2) 

Έγκριση της τροποποίησης του Κανονισμού Εσωτερικής 
Υπηρεσίας του Πρωτοδικείου Θεσσαλονίκης, καθώς 
και της κωδικοποίησης και διαμόρφωσης αυτού σε 
ενιαίο κείμενο, που επήλθαν με την υπ’ αριθμ. 7/2013 
απόφαση της Ολομέλειας αυτού». 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 3 Σεπτεμβρίου 2013, ημέρα Τρίτη και ώρα 
10.00" στο Κατάστημα του Αρείου Πάγου και στην αίθου¬ 
σα διασκέψεων της Ολομέλειας (γρ. 205 του 2 ου ορόφου) 
συνήλθε, ύστερα από νόμιμη πρόσκληση του Προέδρου 

του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 1) Μιχαήλ Θεοχαρίδης, Πρόεδρος του 
Αρείου Πάγου, 2) Αθανάσιος Κουτρομάνος, 3) Γεώργιος 
Χρυσικός, 4) Βασίλειος Λυκούδης, 5) Δήμητρα Παπα- 
ντωνοπούλου, 6) Νικόλαος Λεοντής, 7) Γρηγόριος Κου- 
τσόπουλος, 8) Σπυρίδων Μιτσιάλης, Αντιπρόεδροι του 
Αρείου Πάγου, 9) Βιολέττα Κυτέα, 10) Βασιλική Θάνου- 
Χριστοφίλου, 11) Γ εώργιος Γ εωργέλλης, 12) Δημήτριος 
Μουστάκας, 13) Δημήτριος Μαζαράκης, 14) Παναγιώτης 
Ρουμπής, 15) Ανδρέας Δουλγεράκης, 16) Κωνσταντίνος 
Φράγκος - Εισηγητής, 17) Νικόλαος Πάσσος, 18) Νικόλα¬ 
ος Μπιχάκης, 19) Αικατερίνη Βασιλακοπούλου-Κατσα- 
βριά, 20) Ιωάννης Γιαννακόπουλος, 21) Χρυσόστομος 
Ευαγγέλου, 22) Δημήτριος Κράνης, 23) Χριστόφορος 
Κοσμίδης, 24) Ανδρέας Ξένος, 25) Ευφημία Λαμπρο- 
πούλου, 26) Νικόλαος Τρούσας, 27) Δημήτριος Κόμης, 
28) Βασίλειος Λαμπρόπουλος, 29) Αντώνιος Ζευγώλης, 
30) Ερωτόκριτος Καλούδης, 31) Ασπασία Καρέλλου, 
32) Γεράσιμος Φουρλάνος, 33) Αργύριος Σταυράκης, 
34) Ιωάννα Πετροπούλου, 35) Ειρήνη Κιουρκτσόγλου- 
Πετρουλάκη, 36) Εμμανουήλ Κλαδογένης, 37) Γεώρ¬ 
γιος Σακκάς, 38) Ιωάννης Χαμηλοθώρης, 39) Χρυσού- 
λα Παρασκευά, 40) Μαρία Γαλάνη-Λεοναρδοπούλου, 
41) Μιχαήλ Αυγουλέας, 42) Βασίλειος Καπελούζος, 43) 
Πάνος Πετρόπουλος, 44) Αγγελική Αλειφεροπούλου, 
45) Γ εώργιος Κοντός, 46) Γ εώργιος Κριμπάς, 47) Αριστεί¬ 
δης Πελεκάνος, 48) Βασίλειος Πέππας, 49) Χαράλαμπος 
Καλαματιανός, 50) Γ εώργιος Λέκκας, 51) Πηνελόπη Ζω¬ 
ντανού, 52) Αθανάσιος Καγκάνης, 53) Δημήτριος-Στέ- 
φανος Βόσκας, 54) Γ ρηγόριος Λαπατάς και 55) Μαρία 
Χυτήρογλου, Αρεοπαγίτες. Κωλύονται και δεν παρέ¬ 
στησαν οι λοιποί Αντιπρόεδροι του Αρείου Πάγου και 
Αρεοπαγίτες. 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 59 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 70 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα πέντε (55), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 7-8-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρα 14 
παρ. 2 εδ. α', 7 περιπτ. δ' και 17 παρ. 7 ν. 1756/1988, 
όπως ισχύει), προκειμένου να επιληφθεί της έγκρισης 
ή μη της τροποποίησης του ισχύοντος Κανονισμού της 


Εσωτερικής Υπηρεσίας του Πρωτοδικείου Θεσσαλονί¬ 
κης, καθώς και της Κωδικοποίησης και διαμόρφωσης 
αυτού σε ενιαίο κείμενο, όπως αποφασίστηκε με την 
7/2013 απόφαση της Ολομέλειας του, η οποία διαβι¬ 
βάστηκε στην Ολομέλεια του Δικαστηρίου τούτου με 
το υπ’ αριθμ. 1468/22-7-2013 έγγραφο του Προέδρου 
του Τριμελούς Συμβουλίου Διευθύνσεως του Πρωτο¬ 
δικείου Θεσσαλονίκης, Παναγιώτη Παυλίδη, Προέδρου 
Πρωτοδικών και ήδη Εφέτη, το οποίο έχει ως ακολού¬ 
θως: «Εχουμε την τιμή να σας υποβάλλουμε δύο (2) 
επικυρωμένα υπηρεσιακά φωτοαντίγραφα της με αριθ. 
7/2013 απόφασης της Ολομέλειας του Δικαστηρίου των 
Πρωτοδικών Θεσσαλονίκης, με την οποία τροποποιείται 
ο Κανονισμός Εσωτερικής Υπηρεσίας του Πρωτοδικείου, 
προκειμένου να εγκριθεί από την Ολομέλεια του Δικα¬ 
στηρίου Σας, σύμφωνα με τις διατάξεις του άρθρου 86 
παρ. 2 Ν. 4055/2012». 

Στο σημείο αυτό έλαβε το λόγο από τον Πρόεδρο 
ο Εισηγητής-Αρεοπαγίτης Κωνσταντίνος Φράγκος και 
αφού έθεσε υπόψη των μελών της Ολομέλειας: α. το 
παραπάνω έγγραφο του Πρωτοδικείου Θεσσαλονίκης 
και β. την υπό κρίση υπ’ αριθμ. 7/2013 απόφαση της 
Ολομέλειας του ως άνω Πρωτοδικείου, εισηγήθηκε την 
έγκριση της τροποποίησης του Κανονισμού Εσωτερι¬ 
κής Υπηρεσίας του ανωτέρω Πρωτοδικείου, καθώς και 
της Κωδικοποίησης και διαμόρφωσης αυτού σε ενιαίο 
κείμενο, όπως προβλέπεται με την ανωτέρω απόφαση. 

Η Εισαγγελέας του Αρείου Πάγου Ευτέρπη Κουτζαμά¬ 
νη, αφού ανέπτυξε την πρότασή της, συμφώνησε με την 
άποψη του Εισηγητή και στη συνέχεια αποχώρησε από 
την αίθουσα πριν την έναρξη της ψηφοφορίας (άρθρο 
14 παρ. 1 εδ. γ' του ν. 1756/1988, όπως αντικ. με το άρθρο 
4 παρ. 1 του ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Η Ολομέλεια του Δικαστηρίου τούτου νομίμως και 
παραδεκτώς συγκαλείται, σύμφωνα με το άρθρο 14 του 
Ν. 1756/1988 «Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών», όπως ισχύει. 

Επειδή, κατά την παράγραφο 7 του στοιχείου Α «Κα¬ 
νονισμοί» του άρθρου 17 του ίδιου ως άνω Ν. 1756/1988 
«Κώδικας Οργανισμού Δικαστηρίων και Κατάστασης 
Δικαστικών Λειτουργών», όπως αντικαταστάθηκε με 
το άρθρο 86 § 2 του Ν. 4055/2012, οι καταρτιζόμενοι 
κανονισμοί εσωτερικής υπηρεσίας των δικαστηρίων, 
καθώς και οι τροποποιήσεις τους, υποβάλλονται αμέσως 
στις οικείες ολομέλειες των ανωτάτων δικαστηρίων, οι 
οποίες έχουν δικαίωμα συμπλήρωσης, τροποποίησης ή 
ακύρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέσεων 
που προσδιορίζονται σε κάθε δικάσιμο. Οι κανονισμοί 
ισχύουν μόνο μετά την τελική έγκρισή τους από τις 
ολομέλειες των ανωτάτων δικαστηρίων και αφού δια- 
βιβασθούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφημε¬ 
ρίδα της Κυβερνήσεως. 

Στην προκειμένη περίπτωση, με την υπ’ αριθμό 7/2013 
απόφαση της Ολομέλειας του Πρωτοδικείου Θεσσα¬ 
λονίκης, τροποποιήθηκαν τα άρθρα 9, 12,14, 15 και 35 
του Κανονισμού Εσωτερικής Υπηρεσίας του ως άνω 
Πρωτοδικείου, όπως αυτός καταρτίσθηκε δυνάμει της 
υπ’ αριθμ. 1/2007 απόφασης της Ολομέλειας του Δικα¬ 
στηρίου και τροποποιήθηκε με τις νομίμως κυρωθείσες 
υπ’ αριθμ. 11/2007, 5/2008, 1/2009, 3/2010, 2/2011, 6/2011, 

11/2011, 1/2012, 4/2012, 8/2012 και 5/2013 αποφάσεις της 
ίδιας Ολομέλειας. Οι τροποποιήσεις των παραπάνω άρ¬ 
θρων αφορούν τα εξής θέματα εσωτερικής υπηρεσίας 
του Πρωτοδικείου Θεσσαλονίκης: 

«Α) Δημιουργείται Α' Τμήμα Πολυμελούς, το οποίο 
συνεδριάζει κάθε 1η και 3η ή 5η ημέρα Δευτέρα της 
εβδομάδος εκάστου μηνάς, δικάζει δε τις υπολειπόμενες 
εκκρεμείς υποθέσεις του Ξ' Τμήματος εφέσεων (ήτοι 
τις εκκρεμείς εφέσεις κατά αποφάσεων Ειρηνοδικείου 
εκτός εκείνων που εκδικάζονται από τα Σ’, Ζ’ και Μ’ 
Τμήματα του Πολυμελούς Πρωτοδικείου) μέχρις εξα- 
ντλήσεώς τους και από την 1-1-2014 δικάζει υποθέσεις 
ενοχικού δικαίου. 

Β) Αυξάνεται ο αριθμός των συνεδριάσεων του Σ’ Τμή¬ 
ματος Πολυμελούς κατά μια (1) δικάσιμο μηνιαίως, που 
θα πραγματοποιείται κάθε 4η Πέμπτη εκάστου μηνάς, 

Γ) Συγχωνεύεται και απορροφάται το Δέκατο Τμήμα 
Μονομελούς (Απαλλοτριώσεων) από το Πέμπτο Τμήμα 
Μονομελούς (Δημοσίου), διατηρείται δε το'Εκθεμα Α’, οι 
υποθέσεις του οποίου θα δικάζονται την 2η Τρίτη εκά¬ 
στου μηνάς από Δικαστές που μετέχουν στο Σ’ Τμήμα 
Πολυμελούς (Δημοσίου). 

Δ) Αυξάνεται ο αριθμός των συνεδριάσεων του Τρίτου 
Τμήματος κατά μία (1) δικάσιμο εβδομαδιαίως, που θα 
πραγματοποιείται (πέραν των ήδη υφισταμένων δικα¬ 
σίμων των Πινακίων Β 1 και Η') με το Πινάκιο Η', κάθε 
Τρίτη εκάστης εβδομάδος, με ανώτατο όριο προσδιο- 
ριζομένων υποθέσεων τις 15 για κάθε Πινάκιο (Β και Η'). 

Ε) Δημιουργείται στο Ενδέκατο Τμήμα (Εκούσιας Δι¬ 
καιοδοσίας), εκτός του υπάρχοντος Α' Πινακίου (γενικού 
αντικειμένου), του Β Πινακίου (συναινετικών διαζυγίων), 
των Ζ’ και Κ’ Πινακίων (υποθέσεων κτηματολογίου), του 
Η' Πινακίου (εφέσεων κατά αποφάσεων του Ειρηνοδικεί¬ 
ου επί υποθέσεων του Ν. 3869/2010 για την ρύθμιση των 
οφειλών υπερχρεωμένων φυσικών προσώπων), αφενός 
μεν, το Ε’ Πινάκιο για τον προσδιορισμό και εκδίκαση 
των υποθέσεων που αφορούν δικαστικές συμπαραστά¬ 
σεις και ακούσιες νοσηλείες, αφετέρου δε, το Ν’ Πινάκιο 
για τον προσδιορισμό και εκδίκαση των υποθέσεων 
που αφορούν υιοθεσίες. Η εκδίκαση των υποθέσεων θα 
γίνεται για το Α’ Πινάκιο την 1η Τρίτη εκάστου μηνάς, με 
ανώτατο όριο προσδιοριζομένων υποθέσεων τις 30 για 
κάθε δικάσιμο, για το Ε’ Πινάκιο κάθε Πέμπτη εκάστης 
εβδομάδος, με ανώτατο όριο προσδιοριζομένων υπο¬ 
θέσεων τις 30 για κάθε δικάσιμο και για το Ν’ Πινάκιο 
κάθε Παρασκευή εκάστης εβδομάδος, με ανώτατο όριο 
προσδιοριζομένων υποθέσεων τις 3 για κάθε δικάσιμο. 

ΣΤ) Καταργείται το 12ο ΤΜΗΜΑ ΕΚΛΟΓΙΚΩΝ - ΕΤΑΙΡΙ¬ 
ΚΩΝ της Γραμματείας του Πρωτοδικείου, οι αρμοδιότη¬ 
τες του οποίου μεταφέρονται στα Τμήματα Διοικητικού 
και Πιστοποιητικών ως ακολούθως και συγκεκριμένα: 
α) Οι αρμοδιότητες τήρησης αρχείου των εκλογών, 
χορήγησης πιστοποιητικών, προετοιμασίας και διεκ¬ 
περαίωσης όλων των διαδικασιών που απαιτούνται για 
την έκδοση αποτελεσμάτων Βουλευτικών, Νομαρχιακών 
και Δημοτικών Εκλογών και φύλαξης των πρωτοτύπων 
εκλογικών καταλόγων των εκλογέων των Δήμων και 
Κοινοτήτων της περιφέρειας του Πρωτοδικείου Θεσ¬ 
σαλονίκης, μεταφέρονται στο Ιο ΤΜΗΜΑ ΔΙΟΙΚΗΤΙΚΟΥ, 
και β) Οι αρμοδιότητες δημοσίευσης των εταιρικών 
συμβάσεων και συμβολαίων, τήρησης των βιβλίων των 
εταιριών, έκδοσης σχετικών πιστοποιητικών, χορήγηση 
αντιγράφων και φύλαξης του αρχείου, μεταφέρονται 


στο 13ο ΤΜΗΜΑ ΠΙΣΤΟΠΟΙΗΤΙΚΩΝ το οποίο μετονομά¬ 
ζεται σε ΤΜΗΜΑ ΠΙΣΤΟΠΟΙΗΤΙΚΩΝ ΔΙΑΘΗΚΩΝ - ΣΩΜΑ¬ 
ΤΕΙΩΝ - ΕΤΑΙΡΙΚΩΝ. 

Ζ) Δημιουργείται 12ο ΤΜΗΜΑ ΕΠΙΜΕΛΗΤΩΝ ΔΙΚΑΣ¬ 
ΤΗΡΙΩΝ στην αρμοδιότητα του οποίου υπάγονται : α) 
Η παραλαβή, καταχώρηση, διανομή και αποστολή της 
αλληλογραφίας του Πρωτοδικείου, β) Η καταχώρηση και 
διανομή της εσωτερικής αλληλογραφίας στο Δικαστικό 
Μέγαρο, γ) Η παραλαβή, καταχώρηση των ανακριτικών 
δικογραφιών και παράδοση μετά τη χρέωση αυτών 
στους αρμόδιους ανακριτές, δ) Η διανομή στα γραφεία 
των Προέδρων Πρωτοδικών και στις θυρίδες των Πρω¬ 
τοδικών των πάσης φύσεως υπηρεσιακών εγγράφων, 
ε) Η παραλαβή από την Εισαγγελία Πρωτοδικών και 
παράδοση προς μελέτη στου Προέδρους Πρωτοδικών 
και Προεδρεύοντες Πρωτόδικες των ποινικών δικογρα¬ 
φιών. στ) Οι επιδόσεις προς φυσικά ή νομικά πρόσωπα 
κλήσεων, αποφάσεων και κάθε άλλου εγγράφου κατόπιν 
σχετικών παραγγελιών υπηρεσιών του Πρωτοδικείου ή 
άλλων Δικαστικών Αρχών και ζ) Η εν γένει συνδρομή των 
υπηρεσιών του Πρωτοδικείου σε κάθε θέμα διοικητικής 
υποστήριξης και μέριμνας». 

Κατόπιν τούτων, η Ολομέλεια του Δικαστηρίου τούτου, 
μετά από ανταλλαγή απόψεων μεταξύ των μελών της 
και την τήρηση της νόμιμης διαδικασίας, κρίνει ομόφωνα 
ότι πρέπει να εγκριθεί η τροποποίηση του Κανονισμού 
Εσωτερικής Υπηρεσίας του Πρωτοδικείου Θεσσαλονί¬ 
κης, καθώς και η Κωδικοποίηση και διαμόρφωση αυτού 
σε ενιαίο κείμενο, όπως αυτά ορίστηκαν με την 7/2013 
απόφαση της Ολομέλειας αυτού, πλην της διάταξης 
της παραγράφου 2 περίπτ. ια του 15ου άρθρου του εν 
λόγω Κανονισμού, η οποία τροποποιείται ως προς τον 
ανώτατο αριθμό των υποθέσεων που εγγράφονται για 
εκδίκαση, σε κάθε δικάσιμο, στα πινάκια Η' και Ν' του 
ΕΝΔΕΚΑΤΟΥ ΤΜΗΜΑΤΟΣ του Μονομελούς Πρωτοδι¬ 
κείου (από τρεις σε έξι υποθέσεις), κατά τα ειδικότερα 
αναφερόμενα στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Α. Εγκρίνει τη γενομένη, με την υπ’ αριθμό 7/2013 
απόφαση της Ολομέλειας του Πρωτοδικείου Θεσσαλο¬ 
νίκης, τροποποίηση των άρθρων 9,12,14,15 και 36 του 
Κανονισμού Εσωτερικής Υπηρεσίας του Δικαστηρίου 
αυτού. Και 

Β. Εγκρίνει, μετά την ως άνω τροποποίηση, την κω¬ 
δικοποίηση και διαμόρφωση σε ενιαίο κείμενο του 
Κανονισμού Εσωτερικής Υπηρεσίας του Πρωτοδικείου 
Θεσσαλονίκης, σύμφωνα με την ίδια ως άνω απόφαση 
της Ολομέλειάς του, ο οποίος έχει ως εξής: 

«ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΡΩΤΟΔΙΚΕΙΟΥ ΘΕΣΣΑΛΟΝΙΚΗΣ 
ΜΕΡΟΣ ΠΡΩΤΟ: 

Άρθρο Ιο 

Η ολομέλεια του Πρωτοδικείου Θεσσαλονίκης απο- 
τελείται από όλους τους Προέδρους Πρωτοδικών, τους 
Πρωτόδικες και τους Παρέδρους που υπηρετούν σ' αυτό 
και προεδρεύεται από τον Πρόεδρο του Τριμελούς Συμ¬ 
βουλίου που διευθύνει το Πρωτοδικείο, αναπληρούμενο 
νομίμως σε περίπτωση κωλύματος ή απουσίας του. 

Στην ολομέλεια παρίσταται και ο Εισαγγελέας που 
διευθύνει την Εισαγγελία Πρωτοδικών Θεσσαλονίκης ή 
ο νόμιμος αναπληρωτής του, ο οποίος, αφού εκφράσει 
τη γνώμη του αποχωρεί. 

Άρθρο 2ο 

1. Την ολομέλεια συγκαλεί ο Πρόεδρος του Τριμελούς 
Συμβουλίου που διευθύνει το Πρωτοδικείο ή ο νόμιμος 
αναπληρωτής του. Η σύγκληση της ολομέλειας είναι 
υποχρεωτική όταν: α) ζητηθεί εγγράφως από είκοσι 
τουλάχιστον μέλη της, που κατά τον χρόνο της αίτησης 
συμμετέχουν σ' αυτήν β) ζητηθεί από τον διευθύνοντα 
την Εισαγγελία Πρωτοδικών ή τον νόμιμο αναπληρωτή 
του για ζητήματα γενικότερου ενδιαφέροντος οργά¬ 
νωσης και λειτουργίας του δικαστηρίου, γ) ασκηθεί 
προσφυγή από ένα μέλος της εναντίον πράξεως του 
Προέδρου του Τριμελούς Συμβουλίου που διευθύνει το 
Πρωτοδικείο. 

2. Σε περίπτωση που δεν συγκληθεί, η Ολομέλεια μέσα 
σε πέντε (5) ημέρες, εκείνος που ζήτησε τη σύγκληση 
της έχει δικαίωμα να συγκαλέσει την Ολομέλεια με 
αίτησή του, που γνωστοποιείται σε όλα τα μέλη της. 

Άρθρο 3ο 

1. Στην αρμοδιότητα της Ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση 
ή κατάργηση διατάξεων του Κανονισμού Πρωτοδικείου, 
β) η λήψη αποφάσεων για θέματα γενικότερου ενδιαφέ¬ 
ροντος, οργάνωσης και λειτουργίας του δικαστηρίου και 
απονομής της δικαιοσύνης, γ) η κατάρτιση των τμημά¬ 
των διακοπών, δ) η λήψη απόφασης ή η γνωμοδότηση 
για όσα θέματα έχουν υπαχθεί στην αρμοδιότητα της 
από τον κανονισμό ή από ειδικές διατάξεις. 

2. Η Ολομέλεια μπορεί να συγκληθεί για να ανταλ¬ 
λάξουν τα μέλη απόψεις σε διάφορα νομικά ζητήματα. 
Στην περίπτωση αυτή η σχετική απόφαση της Ολομέ¬ 
λειας γνωστοποιείται στο Υπουργείο Δικαιοσύνης και 
στον Άρειο Πάγο. Μπορεί μάλιστα αν το αποφασίσει να 
δημοσιεύσει την απόφαση της και σε νομικό περιοδικό. 
Τα πορίσματα των σχετικών συζητήσεων δεν δεσμεύουν 
τα δικαιοδοτικά όργανα του δικαστηρίου. 

Άρθρο 4ο 

Για τη νομότυπη σύγκληση της Ολομέλειας απαιτεί¬ 
ται η προηγούμενη έγγραφη πρόσκληση του Προέδρου 
Τριμελούς Συμβουλίου που διευθύνει το Πρωτοδικείο ή 
του νομίμου αναπληρωτού του, που απευθύνεται, ονο¬ 
μαστικά σε όλα τα μέλη της. 

Στην πρόσκληση αυτή αναγράφονται τα θέματα 
που θα αποτελέσουν αντικείμενο συζητήσεως. Θέμα 
μη εγγεγραμμένο στην πρόσκληση δεν μπορεί να 
συζητηθεί στην Ολομέλεια, εκτός αν σ' αυτό υπάρχει 
ομόφωνη απόφαση των παρόντων μελών της. Όμοια 
ακριβώς πρόσκληση αποστέλλεται και στον Εισαγ¬ 
γελέα Πρωτοδικών. Σε καμιά περίπτωση δεν μπορεί 
να γίνει σύγκληση της Ολομέλειας για οποιοδήποτε 
γενικά θέμα αν δεν μεσολαβούν τουλάχιστο πέντε 
(5) ημέρες από τον χρόνο αποστολής της σχετικής 
πρόσκλησης στα μέλη της μέχρι την ημερομηνία της 
σύγκλησης της. Η συμμετοχή στις συνεδριάσεις και 
στις εργασίες της Ολομέλειας είναι υποχρεωτική. 

Άρθρο 5ο 

Η Ολομέλεια βρίσκεται σε απαρτία όταν είναι πα¬ 
ρόντα σ' αυτήν περισσότερα από τα μισά κατά τον 
χρόνο σύγκλησης μέλη της. Γ ια την λήψη αποφάσεων 
η γνωμοδοτήσεων για θέματα τα οποία έχουν υπαχθεί 


στην αρμοδιότητα της Ολομέλειας από τον Κανονισμό 
ή από ειδικές διατάξεις αρκεί η παρουσία του ενός 
τρίτου των μελών της και αν υπερβαίνουν τους εκατόν 
πενήντα, αρκεί η παρουσία των πενήντα. 

Άρθρο 6ο 

Ο Πρόεδρος του Τριμελούς Συμβουλίου ή ο νόμιμος 
αναπληρωτής του διορίζει τον Εισηγητή του θέματος 
εκείνου για το οποίο καλείται η Ολομέλεια να πάρει 
σχετική απόφαση. Είναι δυνατό για το ίδιο θέμα να 
διορισθούν παράλληλα και περισσότεροι Εισηγητές, 
οι οποίοι μεταξύ τους μπορούν να κάνουν κατανομή 
εργασίας τους. Ο ορισμός του Εισηγητή ή Εισηγητών 
πρέπει να γίνει τουλάχιστο πριν από είκοσι (20) ημέρες 
από τον χρόνο ορισμού της ημέρας σύγκλησης της Ολο¬ 
μέλειας. Σε εξαιρετικές περιπτώσεις όπου το σχετικό 
θέμα δεν παρουσιάζει δυσκολίες αντιμετώπισης του 
ο διορισμός εισηγητή μπορεί να γίνει και πριν πέντε 
(5) ημέρες από την ημερομηνία σύγκλησης της Ολομέ¬ 
λειας. Με απόφαση της Ολομέλειας του Πρωτοδικείου 
μπορεί επίσης να διορισθεί ένας ή και περισσότεροι 
εισηγητές σε διάφορα θέματα που πρόκειται να την 
απασχολήσουν. 

Άρθρο 7ο 

Καθήκοντα Γραμματέα της Ολομέλειας ασκεί ο Γραμ- 
ματέας, Προϊστάμενος της Διεύθυνσης Γραμματείας 
του Πρωτοδικείου, αν δε δεν υπάρχει, απουσιάζει ή 
κωλύεται τον αναπληρώνει ένας από τους δικαστικούς 
γραμματείς του Πρωτοδικείου, ο οποίος όμως πρέπει να 
έχει τουλάχιστο δεκαπενταετή προηγουμένη υπηρεσία. 
Αυτός ορίζεται από τον Πρόεδρο Τριμελούς Συμβουλίου 
που διευθύνει το Πρωτοδικείο, ή τον νόμιμο αναπλη¬ 
ρωτή του. 

Άρθρο 8ο 

1. Οι αποφάσεις της Ολομέλειας λαμβάνονται με από¬ 
λυτη πλειοψηφία των παρόντων μελών της. Αν, για κά¬ 
ποιο θέμα σχηματισθούν περισσότερες από δυο γνώμες, 
επαναλαμβάνεται η ψηφοφορία για μια από τις δύο 
επικρατέστερες γνώμες. Οι αποφάσεις της ολομέλειας 
υπερισχύουν των αποφάσεων των άλλων οργάνων (Τρι- 
μελούς Συμβουλίου, Προέδρου Τριμελούς Συμβουλίου) 
του δικαστηρίου, για το ίδιο θέμα. Οι συνεδριάσεις της 
ολομέλειας δεν είναι δημόσιες, εκτός από εκείνες τις 
περιπτώσεις για τις οποίες από το νόμο γίνεται ειδική 
ρύθμιση. 

2. Οι δικονομικές διατάξεις που ρυθμίζουν τα σχετικά 
με τη διάσκεψη και την κατάρτιση των αποφάσεων των 
δικαστηρίων, εφαρμόζονται αναλόγως και στις αποφά¬ 
σεις των Ολομελειών, όταν κρίνουν θέματα διοικητικής 
φύσεως. 

ΜΕΡΟΣ ΔΕΥΤΕΡΟ: 

ΟΡΓΑΝΩΣΗ ΚΑΙ ΑΕΙΤΟΥΡΓΙΑ ΤΟΥ ΠΡΩΤΟΔΙΚΕΙΟΥ 
ΚΕΦΑΛΑΙΟ ΠΡΩΤΟ 
ΠΟΛΥΜΕΛΕΣ ΠΡΩΤΟΔΙΚΕΙΟ 

Άρθρο 9 

Το Πολυμελές Πρωτοδικείο διαιρείται, για την εκδί¬ 
καση πολιτικών υποθέσεων που υπάγονται στην αρμο- 
διότητά του, σε δέκα τρία (13) τμήματα, καθένα από τα 
οποία δικάζει τις πολιτικές υποθέσεις που έχουν αντι¬ 
κείμενο το αναφερόμενο παρακάτω σε κάθε επιμέρους 

τμήμα. Οι συνεδριάσεις κάθε τμήματος δεν μπορεί να 
υπερβαίνουν τις δύο (2) κάθε μήνα. 

Α’ Τμήμα: Συνεδριάζει κάθε πρώτη και τρίτη ή πέμπτη 
ημέρα Δευτέρα της εβδομάδος κάθε μηνάς, δικάζει δε 
τις εκκρεμείς υποθέσεις εφέσεων, εκτός αυτών που 
εκδικάζονται από τα Σ’, Ζ’ και Μ’ Τμήματα του Πολυμε¬ 
λούς Πρωτοδικείου, παράλληλα δε υποθέσεις ενοχικού 
δικαίου καθώς και τις διαφορές που πηγάζουν από τις 
διατάξεις της εκλογικής νομοθεσίας, συγκροτούμενο 
στις περιπτώσεις αυτές από του Δικαστές που ορίζο¬ 
νται εκάστοτε αρμόδιοι για τη διενέργεια των εκλογών. 

Β’ Τμήμα: Συνεδριάζει κάθε πρώτη και τρίτη ή πέμπτη 
ημέρα Τρίτη της εβδομάδος κάθε μηνάς, δικάζει δε τις 
υποθέσεις ενοχικού δικαίου. 

Γ’ Τμήμα: Συνεδριάζει κάθε δεύτερη και τέταρτη ημέρα 
Δευτέρα της εβδομάδος κάθε μηνάς, δικάζει δε υποθέ¬ 
σεις όμοιες με αυτές του Β’ Τμήματος του Πολυμελούς 
Πρωτοδικείου. 

Δ’ Τμήμα: Συνεδριάζει κάθε δεύτερη και τέταρτη 
ημέρα Τρίτη της εβδομάδος κάθε μηνάς, δικάζει δε 
υποθέσεις όμοιες με αυτές των Β’ και Γ’ Τμημάτων του 
Πολυμελούς Πρωτοδικείου. 

Ε’ Τμήμα: Συνεδριάζει για το μέχρι 15-9-2014 διάστημα 
(ΓΙΑ ΤΙΣ ΗΔΗ ΕΚΚΡΕΜΕΙΣ ΥΠΟΘΕΣΕΙΣ) κάθε πρώτη και 
τρίτη ή πέμπτη ημέρα Πέμπτη της εβδομάδος κάθε 
μηνάς, δικάζει δε τις υποθέσεις: α) οικογενειακού δι¬ 
καίου και β) της εκούσιας δικαιοδοσίας, εκτός από τις 
πτωχευτικές που υπάγονται στα Η’ και Λ' Τμήματα του 
Πολυμελούς Πρωτοδικείου. Από 16-9-2014 καταργείται. 

Σ’ Τμήμα: Συνεδριάζει κάθε δεύτερη και τέταρτη ημέ¬ 
ρα Πέμπτη της εβδομάδος κάθε μηνάς, δικάζει δε τις 
υποθέσεις: α) κάθε είδους, εφόσον διάδικος είναι το 
Ελληνικό Δημόσιο ή Νομικό Πρόσωπο Δημοσίου Δικαίου 
ή Δημόσια Επιχείρηση Κοινής Ωφελείας, β) καθορισμού 
οριστικής τιμής μονάδος αποζημιώσεως σε απαλλοτρι¬ 
ώσεις, και γ) εφέσεις κατά αποφάσεων Ειρηνοδικείου, 
εφόσον διάδικοι είναι ένα από τα παραπάνω υπό στοι¬ 
χείο α’ αναφερόμενα πρόσωπα. 

Ζ’ Τμήμα: Συνεδριάζει κάθε πρώτη, τρίτη ή πέμπτη 
ημέρα Παρασκευή της εβδομάδος κάθε μηνάς, δικάζει δε 
τις υποθέσεις: α) εμπραγμάτου δικαίου, β) κληρονομικού 
δικαίου, γ) εφέσεων κατά αποφάσεων ασφαλιστικών 
μέτρων νομής ή κατοχής του Ειρηνοδικείου, και δ) «κτη¬ 
ματολογίου», για τις οποίες αρμόδιο είναι το Πολυμελές 
Πρωτοδικείο, οι οποίες (υποθέσεις «κτηματολογίου») 
προσδιορίζονται κατά προτεραιότητα, ακόμη και ως 
υπεράριθμες, δηλαδή και πέραν του αριθμού των υπο¬ 
θέσεων που εγγράφονται προς εκδίκαση στα πινάκια, 
κατά τα οριζόμενα στο άρθρο 15 του κανονισμού, ειση¬ 
γητές δε για τις υποθέσεις αυτές ορίζονται ο τακτικός 
ή ο αναπληρωματικός κτηματολογικός δικαστής του 
Πρωτοδικείου. 

Η' Τμήμα: Συνεδριάζει κάθε δεύτερη και τέταρτη ημέ¬ 
ρα Παρασκευή της εβδομάδος κάθε μηνάς, δικάζει δε 
υποθέσεις: α) αναγκαστικής εκτελέσεως, β) εμπορικού 
δικαίου, γ) πνευματικής ιδιοκτησίας, δ) πτωχευτικού 
δικαίου, ε) κοινοτικών σημάτων, για τις οποίες υφίστα- 
ται συντρέχουσα αρμοδιότητα του Πολυμελούς Πρω¬ 
τοδικείου, στ) των αναφερομένων στο άρθρο 9 του 
Ν. 2943/2001 (διπλώματα ευρεσιτεχνίας κ.λ.π.), για όσες 
από αυτές είναι καθ’ ύλην αρμόδιο το Πολυμελές Πρω¬ 


τοδικείο, και ζ) εθνικών σημάτων, εφόσον υφίσταται 
συντρέχουσα καθ’ ύλην αρμοδιότητα του Πολυμελούς 
Πρωτοδικείου και κατά τόπον αρμόδιο είναι, σύμφωνα 
με το εσωτερικό δίκαιο, το Πρωτοδικείο Θεσσαλονίκης, 
η) εφέσεων κατά των αποφάσεων των Ειρηνοδικείων 
που εκδίδονται βάσει του νόμου 3869/2010 «ρύθμιση των 
οφειλών υπερχρεωμένων φυσικών προσώπων». 

Θ’ Τμήμα: Συνεδριάζει κάθε δεύτερη και τέταρτη 
ημέρα Τετάρτη της εβδομάδος κάθε μηνάς, δικάζει δε 
υποθέσεις όμοιες με αυτές των Β’, Γ’ και Δ’ Τμημάτων 
του Πολυμελούς Πρωτοδικείου. 

ί Τμήμα: Συνεδριάζει κάθε πρώτη και τρίτη ή πέμπτη 
ημέρα Τρίτη της εβδομάδος κάθε μηνάς, δικάζει δε 
υποθέσεις όμοιες με αυτές των Β’, Γ’, Δ’ και Θ’ Τ μημάτων 
του Πολυμελούς Πρωτοδικείου. 

Κ’ Τμήμα: Συνεδριάζει κάθε δεύτερη και τέταρτη ημέρα 
Τρίτη της εβδομάδος κάθε μηνάς, δικάζει δε υποθέσεις 
όμοιες με αυτές των Β’, Γ’, Δ’, Θ’ και Γ Τμημάτων του 
Πολυμελούς Πρωτοδικείου. 

Λ’ Τ μήμα: Συνεδριάζει κάθε δεύτερη και τέταρτη ημέρα 
Δευτέρα της εβδομάδος κάθε μηνάς, δικάζει δε υποθέ¬ 
σεις όμοιες με αυτές του Η’ Τμήματος. 

Μ’ Τμήμα: Συνεδριάζει κάθε πρώτη και τρίτη ή πέμπτη 
ημέρα Δευτέρα της εβδομάδος κάθε μηνάς, δικάζει δε 
τις υποθέσεις όμοιες με αυτές του Ζ’ Τμήματος του 
Πολυμελούς Πρωτοδικείου. 

Το Ε’ Τμήμα αποτελεί το προβλεπόμενο από το άρθρο 
48 του ν. 2447/1996 ειδικό τμήμα εκδίκασης υποθέσεων 
οικογενειακού δικαίου και προστασίας ανηλίκων. Μετά 
την κατάργησή του η εκδίκαση των αποκτημάτων αρ¬ 
μοδιότητας Πολυμελούς Πρωτοδικείου θα γίνεται από 
όλα τα ενοχικά Τμήματα του Πολυμελούς. 

Αρθρο 10ο 

1. Κάθε άλλη υπόθεση που δεν μνημονεύεται ειδικά 
προηγούμενο άρθρο δικάζεται από τα τμήματα πρώτο, 
δεύτερο, τρίτο και τέταρτο. Κάθε αμφισβήτηση σχετικά 
με την υπαγωγή διαφοράς ή υπόθεσης σε ορισμένο πο¬ 
λιτικό τμήμα του Πρωτοδικείου πριν από εγγραφή τους 
στο σχετικό πινάκιο συγκεκριμένου τμήματος επιλύεται 
από τον Πρόεδρο του Τριμελούς Συμβουλίου που διευ¬ 
θύνει το Πρωτοδικείο ή τον νόμιμο αναπληρωτή του. 

2. Οι υποθέσεις που δικάζονται από περισσότερα του 
ενός Τμήματα κατανέμονται μεταξύ αυτών κατ’ ίσο αριθ¬ 
μό κατά την εγγραφή τους στο σχετικό πινάκιο. 

3. Οι υποθέσεις που εισάγονται για εκδίκαση, μετά την 
διεξαγωγή των αποδείξεων δικάζονται από τα Τμήματα 
που είναι αρμόδια κατά τη φύση της υποθέσεως. 

Άρθρο 11ο 

1. Σε καθένα από τα ανωτέρω τμήματα προεδρεύει 
Πρόεδρος Πρωτοδικών, μπορεί δε καθήκοντα Προέδρου 
του Τμήματος να ασκήσει και ο αρχαιότερος Πρωτόδι¬ 
κης, που συμμετέχει ο αυτό, ο οποίος και νόμιμα ανα¬ 
πληρώνει τον Πρόεδρο του τμήματος. Για την άσκηση 
αυτών των καθηκόντων αρκεί προηγουμένη προφορική 
εντολή του προέδρου του Τμήματος ή του Προέδρου 
του Τριμελούς Συμβουλίου. Η σύνθεση των ανωτέρω 
τμημάτων σε δικαστές ορίζεται με απόφαση του Τριμε¬ 
λούς Συμβουλίου, πριν από την έναρξη του δικαστικού 
έτους. Κατά την διάρκεια του δικαστικού έτους, εφ’ 

όσον το επιβάλλουν ειδικές υπηρεσιακές ανάγκες, είναι 
δυνατή η μετακίνηση δικαστών από ένα τμήμα σε άλλο, 
με απόφαση του Τριμελούς Συμβουλίου. 

2. Σε καθένα από τα ανωτέρω Τμήματα του Πρωτοδι¬ 
κείου υπηρετούν υποχρεωτικά, οι μεν Πρόεδροι Πρωτο¬ 
δικών και οι Πρωτόδικες για χρονικό διάστημα δύο (2) 
συνεχών ετών τουλάχιστο, οι δε δικαστικοί πάρεδροι 
για χρονικό διάστημα ενός (1) έτους τουλάχιστο. 

3. Οι ημέρες και οι ώρες των προδιασκέψεων και 
διασκέψεων στις διάφορες πολιτικές υποθέσεις των 
ανωτέρω Τμημάτων του Πολυμελούς Πρωτοδικείου 
πραγματοποιούνται συνήθως στις αντίστοιχες ημέρες 
των πολιτικών συνεδριάσεων των οικείων τμημάτων. 
Είναι, όμως, δυνατόν αυτές οι προδιασκέψεις και δια¬ 
σκέψεις των υποθέσεων να γίνουν και σε άλλες ημέρες 
της εβδομάδας μετά από προηγουμένη σχετική άτυπη 
απόφαση του κάθε Προέδρου Πρωτοδικών του οικεί¬ 
ου πολιτικού τμήματος, η οποία γνωστοποιείται στους 
δικαστές που ανήκουν δύναμη αυτού. Η γνωστοποίηση 
αυτή μπορεί να γίνει και προφορικά. 

ΚΕΦΑΛΑΙΟ ΔΕΥΤΕΡΟ 
ΜΟΝΟΜΕΛΕΣ ΠΡΩΤΟΔΙΚΕΙΟ 
Άρθρο 12ο 

Το Μονομελές Πρωτοδικείο για την εκδίκαση των πο¬ 
λιτικών υποθέσεων που υπάγονται στην αρμοδιότητά 
του, διαιρείται σε δεκαέξι (16) τμήματα. Το καθένα από 
αυτά δικάζει τις πολιτικές υποθέσεις που έχουν αντι¬ 
κείμενο το αναφερόμενο παρακάτω σε κάθε επιμέρους 
τμήμα: 

ΠΡΩΤΟ ΤΜΗΜΑ (ΕΝΟΧΙΚΟ): Συνεδριάζει κάθε εργάσιμη 
ημέρα της εβδομάδος, δικάζει δε υποθέσεις όμοιες με 
εκείνες που δικάζουν τα Β', Γ’, Δ’, Θ’, Γ και Κ’ Τμήματα 
του Πολυμελούς Πρωτοδικείου, που υπάγονται στην 
αρμοδιότητά του και τηρούνται πινάκια Ά, Β' και Γ. Η 
εκδίκαση των υποθέσεων που εγγράφονται στο πινάκιο 
Α’ γίνεται κάθε Δευτέρα, Τρίτη, Τετάρτη και Παρασκευή 
ημέρα της εβδομάδος, των υποθέσεων που εγγράφο- 
νται στο πινάκιο Β’ κάθε Τρίτη και Παρασκευή ημέρα 
της εβδομάδος και των υποθέσεων που εγγράφονται 
στο πινάκιο Γ κάθε Δευτέρα, Τετάρτη, Πέμπτη και Πα¬ 
ρασκευή. 

ΔΕΥΤΕΡΟ ΤΜΗΜΑ (ΕΜΠΡΑΓΜΑΤΟ): Συνεδριάζει ημέρα 
Πέμπτη κάθε εβδομάδος, δικάζει δε υποθέσεις όμοιες με 
εκείνες που δικάζουν τα Ζ’ και Μ’ Τμήματα του Πολυμε¬ 
λούς Πρωτοδικείου, που υπάγονται στην αρμοδιότητά 
του, πλην των υποθέσεων «κτηματολογίου», οι οποίες 
δικάζονται από το ΕΝΔΕΚΑΤΟ ΤΜΗΜΑ (ΚΤΗΜΑΤΟΛΟ¬ 
ΓΙΟΥ), και τηρούνται πινάκια Α’ και Β’. Η εκδίκαση των 
υποθέσεων που εγγράφονται στο πινάκιο Α’ γίνεται 
κάθε Πέμπτη ημέρα της εβδομάδος, ενώ των υποθέσεων 
που εγγράφονται στο πινάκιο Β’ τη δεύτερη Πέμπτη 
ημέρα της εβδομάδος κάθε μηνός. Οι εφέσεις κατά των 
αποφάσεων ασφαλιστικών μέτρων νομής ή κατοχής 
του Ειρηνοδικείου θα δικάζονται από το πινάκιο Α' του 
Τμήματος αυτού. 

ΤΡΙΤΟ ΤΜΗΜΑ (ΑΝΑΚΟΠΩΝ ΚΑΤΑ ΤΗΣ ΕΚΤΕΛΕΣΗΣ): 
Συνεδριάζει κάθε Δευτέρα, Τρίτη και Τετάρτη ημέρες 
της εβδομάδος. Δικάζει υποθέσεις ανακοπών, της τακτι¬ 
κής διαδικασίας, κατά αναγκαστικής εκτέλεσης, καθώς 
και όλες τις ανακοπές που ασκούνται κατά πίνακα κα¬ 


τάταξης, σύμφωνα με τη διάταξη του άρθρου 979 του 
Κ.Πολ.Δ., ανεξάρτητα από το αν είναι ή όχι διάδικος το 
Ελληνικό Δημόσιο, Νομικά Πρόσωπα Δημοσίου Δικαίου 
ή άλλα νομικά πρόσωπα του ευρύτερου δημόσιου τομέα, 
τηρούνται δε πινάκια υπό στοιχείο Β’ κάθε Δευτέρα και 
Τετάρτη ημέρα της εβδομάδας και υπό στοιχείο Η’ κάθε 
Τρίτη και Τετάρτη ημέρα της εβδομάδας. 

ΤΕΤΑΡΤΟ ΤΜΗΜΑ (ΕΜΠΟΡΙΚΟ): Συνεδριάζει την 1η και 
3η Τρίτη ημέρα της εβδομάδος. Δικάζει υποθέσεις εμπο¬ 
ρικού δικαίου. Τηρείται πινάκιο υπό στοιχείο Γ’, τις υπο¬ 
θέσεις του οποίου δικάζουν οι δικαστές που υπηρετούν 
στα Η’ και Λ’ Τμήματα του Πολυμελούς Πρωτοδικείου. 

ΠΕΜΠΤΟ ΤΜΗΜΑ (ΔΗΜΟΣΙΟΥ): Συνεδριάζει την πρώτη 
και τρίτη Παρασκευή ημέρα της εβδομάδος κάθε μη¬ 
νός, την τέταρτη Τρίτη ημέρα της εβδομάδος, καθώς 
και την πρώτη και τρίτη Πέμπτη ημέρα της εβδομάδος 
κάθε μηνός. Δικάζει υποθέσεις όμοιες με εκείνες που 
δικάζει το Σ’ Τμήμα του Πολυμελούς Πρωτοδικείου, που 
υπάγονται στην αρμοδιότητά του. Τηρείται πινάκιο υπό 
στοιχείο Ε’ καθώς και έκθεμα υπό στοιχείο Α’ για τις 
υποθέσεις απαλλοτριώσεων, που συνεδριάζει τη δεύ¬ 
τερη Τρίτη εκάστου μηνός, τις ανωτέρω δε υποθέσεις 
δικάζουν οι δικαστές που υπηρετούν στο Σ’ Τμήμα του 
Πολυμελούς Πρωτοδικείου. 

ΕΚΤΟ ΤΜΗΜΑ (ΔΙΑΦΟΡΩΝ ΓΙΑ ΖΗΜΙΕΣ ΑΠΟ ΑΥΤΟΚΙ¬ 
ΝΗΤΟ, ΚΑΟΩΣ ΚΑΙ ΑΠΟ ΤΗ ΣΥΜΒΑΣΗ ΑΣΦΑΛΙΣΗΣ ΤΟΥ): 
Συνεδριάζει κάθε εργάσιμη ημέρα, δικάζει τις υποθέσεις 
που αναφέρονται στις διατάξεις του άρθρου 681 Α του 
Κ.Πολ.Δ., τηρείται δε πινάκιο υπό στοιχείο Α’. Η εκδίκα¬ 
ση των υποθέσεων που εγγράφονται στο πινάκιο αυτό 
γίνεται κάθε εργάσιμη ημέρα της εβδομάδος (Δευτέρα, 
Τρίτη, Τετάρτη, Πέμπτη και Παρασκευή). 

ΕΒΔΟΜΟ ΤΜΗΜΑ (ΔΙΑΦΟΡΩΝ ΠΟΥ ΑΦΟΡΟΥΝ ΔΙ¬ 
ΑΤΡΟΦΗ ΚΑΙ ΕΠΙΜΕΛΕΙΑ ΤΕΚΝΩΝ): Συνεδριάζει κάθε 
Δευτέρα, Τρίτη και Τετάρτη ημέρες της εβδομάδος, 
δικάζει τις υποθέσεις που αναφέρονται στις διατάξεις 
του άρθρου 681 Β του Κ.Πολ.Δ., τηρούνται δε πινάκια 
Α’ και Β’. Η εκδίκαση των υποθέσεων που εγγράφονται 
στο πινάκιο Α’ γίνεται κάθε Δευτέρα, Τρίτη και Τετάρ¬ 
τη ημέρες της εβδομάδος, ενώ των υποθέσεων που 
εγγράφονται στο πινάκιο Β’ μόνο κάθε Δευτέρα ημέρα 
της εβδομάδος. 

ΟΓΔΟΟ ΤΜΗΜΑ (ΕΡΓΑΤΙΚΩΝ ΔΙΑΦΟΡΩΝ ΚΑΙ ΔΙΑ¬ 
ΦΟΡΩΝ ΑΠΟ ΑΜΟΙΒΕΣ ΓΙΑ ΤΗΝ ΠΑΡΟΧΗ ΕΡΓΑΣΙΑΣ): 
Συνεδριάζει κάθε Δευτέρα, Τρίτη, Τετάρτη και Παρα¬ 
σκευή ημέρες της εβδομάδος, δικάζει τις υποθέσεις 
που αναφέρονται στις διατάξεις των άρθρων 663 και 
επ. του Κ.Πολ,Δ. (εργατικές διαφορές) και των άρθρων 
677 και επ. του Κ.Πολ.Δ. (διαφορές από αμοιβές για την 
παροχή εργασίας), τηρείται δε πινάκιο Α’ . Η εκδίκαση 
των υποθέσεων που εγγράφονται στο πινάκιο Α’ γίνεται 
κάθε Δευτέρα, Τρίτη, Τετάρτη και Παρασκευή ημέρες 
της εβδομάδος. 

ΕΝΑΤΟ ΤΜΗΜΑ (ΔΙΑΦΟΡΩΝ ΑΠΟ ΠΙΣΤΩΤΙΚΟΥΣ ΤΙΤ¬ 
ΛΟΥΣ, ΜΙΣΘΩΤΙΚΩΝ ΔΙΑΦΟΡΩΝ ΚΑΙ ΔΙΑΦΟΡΩΝ ΜΕΤΑ¬ 
ΞΥ ΙΔΙΟΚΤΗΤΩΝ ΚΑΙ ΔΙΑΧΕΙΡΙΣΤΩΝ ΙΔΙΟΚΤΗΣΙΑΣ ΚΑΤ’ 
ΟΡΟΦΟΥΣ): Συνεδριάζει κάθε Δευτέρα, Τετάρτη, Πέμπτη 
και Παρασκευή ημέρες της εβδομάδος. Δικάζει τις υπο¬ 
θέσεις που αναφέρονται στις διατάξεις των άρθρων 
635 και επ. του Κ.Πολ.Δ. (διαφορές από πιστωτικούς 
τίτλους), καθώς και τις διαφορές των άρθρων 647 και επ. 

του ΚΠολ.Δ. (μισθωτικές διαφορές και διαφορές μεταξύ 
ιδιοκτητών και διαχειριστών ιδιοκτησίας κατ’ ορόφους), 
τηρούνται δε εκθέματα Α’, Β’, Ε’ και Ζ’. Στα εκθέματα 
Α’ και Β’ εγγράφονται προς εκδίκαση υποθέσεις που 
αφορούν μισθωτικές διαφορές και διαφορές μεταξύ 
ιδιοκτητών και διαχειριστών ιδιοκτησίας κατ’ ορόφους, 
ενώ στα εκθέματα Ε’ και Ζ’ υποθέσεις που αφορούν 
διαφορές από πιστωτικούς τίτλους. Η εκδίκαση των 
υποθέσεων που εγγράφονται στο Α’ έκθεμα γίνεται 
κάθε Δευτέρα και Πέμπτη ημέρες της εβδομάδας, στο 
Β’ έκθεμα γίνεται κάθε Πέμπτη ημέρα της εβδομάδος, 
η εκδίκαση των υποθέσεων που εγγράφονται στο έκ¬ 
θεμα Ε’ γίνεται κάθε πρώτη, δεύτερη και τρίτη Πέμπτη 
ημέρα της εβδομάδος κάθε μηνός, ενώ η εκδίκαση των 
υποθέσεων που εγγράφονται στο έκθεμα Ζ’ γίνεται κάθε 
πρώτη και τέταρτη Δευτέρα ημέρα της εβδομάδος και 
κάθε Τετάρτη και Παρασκευή ημέρες της εβδομάδος. 

ΔΕΚΑΤΟ ΤΜΗΜΑ (ΚΤΗΜΑΤΟΛΟΓΙΟΥ): Συνεδριάζει τη 
δεύτερη και τέταρτη Πέμπτη ημέρα της εβδομάδος κάθε 
μηνός, δικάζει δε τις υποθέσεις «κτηματολογίου», της 
τακτικής διαδικασίας, που υπάγονται στην αρμοδιότητά 
του, οι οποίες εκδικάζονται από τον τακτικό ή αναπλη¬ 
ρωματικό κτηματολογικό δικαστή του Πρωτοδικείου. 
Τηρούνται πινάκια υπό στοιχείο Κ' κάθε δεύτερη και 
τέταρτη Πέμπτη και υπό στοιχείο Ζ’ κάθε τέταρτη Πέ¬ 
μπτη ημέρα της εβδομάδος. 

ΕΝΔΕΚΑΤΟ ΤΜΗΜΑ (ΕΚΟΥΣΙΑΣ ΔΙΚΑΙΟΔΟΣΙΑΣ): Συ¬ 
νεδριάζει κάθε εργάσιμη ημέρα της εβδομάδος, δικάζει 
τις υποθέσεις της εκούσιας δικαιοδοσίας που υπάγονται 
στην αρμοδιότητά του, τηρούνται δε πινάκια Α’, Β’, Ε’, Ζ’, 
Η’ ,Κ’ και Ν’. Στο πινάκιο Α’ εγγράφονται προς εκδίκαση 
υποθέσεις που δεν εγγράφονται στα υπόλοιπα πινά¬ 
κια (Β’, Ε’, Ζ’, Η’, Κ’ και Ν’), στο πινάκιο Β’ οι υποθέσεις 
συναινετικών διαζυγίων, στο πινάκιο Ε’ οι υποθέσεις 
που αφορούν δικαστικές συμπαραστάσεις - ακούσιες 
νοσηλείες, στα πινάκια δε Ζ’ και Κ’ οι υποθέσεις «κτη¬ 
ματολογίου», που εκδικάζονται κατά τη διαδικασία της 
εκούσιας δικαιοδοσίας, στο πινάκιο Η’ οι εφέσεις κατά 
αποφάσεων του Ειρηνοδικείου, που εκδίδονται κατά τη 
διαδικασία της εκούσιας δικαιοδοσίας κατ’ εφαρμογή 
του Ν. 3869/2010 «ρύθμιση των οφειλών υπερχρεωμένων 
φυσικών προσώπων και άλλες διατάξεις» και στο πινάκιο 
Ν’ οι υποθέσεις που αφορούν υιοθεσίες. Η εκδίκαση 
των υποθέσεων του πινακίου Α’ γίνεται κάθε πρώτη 
Τρίτη ημέρα κάθε μηνός. Η εκδίκαση των υποθέσεων 
του πινακίου Β’ γίνεται κάθε Δευτέρα και Τρίτη ημέρες 
της εβδομάδος για την εκδίκαση των συναινετικών δι¬ 
αζυγίων που κατατίθενται με το Ν. 4055/2012. 

Η εκδίκαση των υποθέσεων του πινακίου Ε’ (δικαστικές 
συμπαραστάσεις και ακούσιες νοσηλείες) γίνεται κάθε 
Πέμπτη εκάστης εβδομάδος. Η εκδίκαση των υποθέσεων 
των πινακίων Ζ’ και Κ’ γίνεται τις ίδιες ημέρες αλλά σε 
διαφορετικές ώρες, και συγκεκριμένα τη δεύτερη και 
τρίτη Τρίτη ημέρα της εβδομάδος κάθε μηνός, καθώς 
και την τέταρτη Πέμπτη ημέρα της εβδομάδος κάθε 
μηνός, οι υποθέσεις του οποίου εκδικάζονται από τον 
τακτικό ή αναπληρωματικό κτηματολογικό δικαστή του 
Πρωτοδικείου. Η εκδίκαση των υποθέσεων του πινα¬ 
κίου Η’ γίνεται την πρώτη και τρίτη Τρίτη ημέρα της 
εβδομάδας και οι υποθέσεις του εκδικάζονται από τους 
δικαστές που υπηρετούν στα Η’ και Λ’ Τμήματα του Πο¬ 


λυμελούς Πρωτοδικείου. Η εκδίκαση των υποθέσεων του 
πινακίου Ν’ (υιοθεσίες) γίνεται κάθε Παρασκευή εκάστης 
εβδομάδας και οι υποθέσεις του εκδικάζονται από τους 
δικαστές που υπηρετούν στο Οικογενειακό Τμήμα. 

ΔΩΔΕΚΑΤΟ (ΑΣΦΑΛΙΣΤΙΚΩΝ ΜΕΤΡΩΝ): Συνεδριάζει 
κάθε εργάσιμη ημέρα της εβδομάδος. Δικάζει τις υπο¬ 
θέσεις που εκδικάζονται κατά τη διαδικασία των ασφα¬ 
λιστικών μέτρων, τηρούνται εκθέματα Α’, Β’, Γ’, Δ’ και Ε’, 
η εκδίκαση δε των υποθέσεων που εγγράφονται σ’ αυτά 
(εκθέματα) γίνεται κάθε εργάσιμη ημέρα της εβδομάδος 
(Δευτέρα, Τρίτη, Τετάρτη, Πέμπτη και Παρασκευή). Οι 
υποθέσεις που εγγράφονται στο Α’ έκθεμα εκδικάζο- 
νται από τον δικαστή που κληρώνεται, σύμφωνα με το 
νόμο, τακτικός ή αναπληρωματικός για την εκδίκασή 
τους. Στο έκθεμα Α’ κατά τις ημέρες Δευτέρα, Τρίτη, 
Τετάρτη και Παρασκευή κάθε εβδομάδος εγγράφονται 
υποθέσεις γενικού αντικειμένου ασφαλιστικών μέτρων, 
ενώ την Πέμπτη ημέρα κάθε εβδομάδος εγγράφονται 
μόνο υποθέσεις που αφορούν αιτήσεις και ανακοπές 
για διόρθωση κατασχετήριας εκθέσεως, περιλήψεως 
κατασχετήριας εκθέσεως και αναστολής πλειστηρια- 
σμού. Στα εκθέματα Β’, Δ’ και Ε’ εγγράφονται υποθέ¬ 
σεις που αφορούν αποκλειστικά και μόνο υποθέσεις 
συναινετικής εξάλειψης προσημειώσεως υποθήκης και 
εκδικάζονται από τον εκάστοτε πρόεδρο υπηρεσίας και 
τους αναπληρωματικούς δικαστές που ορίζονται από 
τον Πρόεδρο του Τριμελούς Συμβουλίου Διεύθυνσης 
του Πρωτοδικείου ή το νόμιμο αναπληρωτή του. Στο 
έκθεμα Γ’ εγγράφονται υποθέσεις που αφορούν απο¬ 
κλειστικά και μόνο υποθέσεις παροχής νομικής βοήθειας 
σε πολίτες χαμηλού εισοδήματος, καθώς και αντιρρή¬ 
σεις οφειλετών για την προσωπική κράτησή τους και 
εκδικάζονται από τον εκάστοτε πρόεδρο υπηρεσίας, 
που επίσης ορίζεται από τον Πρόεδρο του Τριμελούς 
Συμβουλίου Διεύθυνσης του Πρωτοδικείου ή το νόμιμο 
αναπληρωτή του. 

ΔΕΚΑΤΟ ΤΡΙΤΟ (ΣΗΜΑΤΩΝ): Συνεδριάζει την πρώτη 
Παρασκευή ημέρα της εβδομάδος κάθε μονού μηνός. 
Δικάζει τις υποθέσεις των κοινοτικών σημάτων, τις υπο¬ 
θέσεις που αφορούν διπλώματα ευρεσιτεχνίας κ.λ.π., 
για τις οποίες έχει καθ’ ύλην και κατά τόπον αρμοδι¬ 
ότητα, αντιστοίχως σύμφωνα με τα άρθρα 7 και 9 του 
Ν. 2943/2001, καθώς και υποθέσεις που αφορούν εθνι¬ 
κά σήματα και υπάγονται, σύμφωνα με το εσωτερικό 
δίκαιο, στην αρμοδιότητά του, τηρείται πινάκιο Δ’ οι 
υποθέσεις του οποίου εκδικάζονται από τους δικαστές 
που υπηρετούν στα Η’ και Λ’ Τμήματα του Πολυμελούς 
Πρωτοδικείου. 

ΔΕΚΑΤΟ ΤΕΤΑΡΤΟ (ΕΦΕΣΕΩΝ): Δικάζει τις εφέσεις 
κατά αποφάσεων του Ειρηνοδικείου, που αφορούν σε 
υποθέσεις μη υπαγόμενες στο ΔΕΥΤΕΡΟ, ΕΝΔΕΚΑΤΟ 
ΚΑΙ ΔΕΚΑΤΟ ΠΕΜΠΤΟ ΤΜΗΜΑ του Μονομελούς Πρω¬ 
τοδικείου και τηρούνται πινάκια Α', Β' και Γ'. Η εκδίκα¬ 
ση των υποθέσεων που εγγράφονται σε καθένα από 
τα πινάκια αυτά γίνεται την πρώτη, δεύτερη και τρίτη 
Δευτέρα κάθε μηνός. 

ΔΕΚΑΤΟ ΠΕΜΠΤΟ (ΕΦΕΣΕΩΝ ΔΗΜΟΣΙΟΥ): Δικάζει τις 
εφέσεις κατά αποφάσεων του Ειρηνοδικείου, που αφο¬ 
ρούν σε υποθέσεις όμοιες με εκείνες που δικάζει το Σ' 
Τμήμα του Πολυμελούς Πρωτοδικείου και τηρείται ένα 
πινάκιο με στοιχείο Α'. Η εκδίκαση των υποθέσεων που 

εγγράφονται στο πινάκιο αυτό γίνεται την πρώτη και 
τρίτη Παρασκευή. 

ΔΕΚΑΤΟ ΕΚΤΟ (ΟΙΚΟΓΕΝΕΙΑΚΟ): Συνεδριάζει κάθε 
Παρασκευή ημέρα της εβδομάδας, τηρούνται δε πινάκια 
Α’ και Β’. Δικάζει τις υποθέσεις γαμικών διαφορών και οι¬ 
κογενειακού δικαίου (προσβολή πατρότητας, αναγνώριση 
πατρότητας αποκτήματα κλπ), οι οποίες μέχρι την ψήφι¬ 
ση του Ν. 4055/2012 υπάγονταν στην αρμοδιότητα των 
αντίστοιχων Τμημάτων του Πολυμελούς Πρωτοδικείου. 

Οι Δικαστές των ΕΒΔΟΜΟΥ και ΔΕΚΑΤΟΥ ΕΚΤΟΥ 
ΤΜΗΜΑΤΩΝ αποτελούν το προβλεπόμενο από το άρθρο 
48 του ν. 2447/1996 ειδικό τμήμα εκδίκασης υποθέσεων 
οικογενειακού δικαίου και προστασίας ανηλίκων. 

Αρθρο 13 

1. Κάθε άλλη υπόθεση που δεν μνημονεύεται ειδικά 
στο προηγούμενο άρθρο δικάζεται από τα τμήματα, 
πρώτο, δεύτερο, τρίτο και τέταρτο. Κάθε αμφισβήτη¬ 
ση σχετικά με την υπαγωγή διαφοράς ή υπόθεσης σε 
ορισμένο από τα εις το προηγούμενο άρθρο τμήματα 
πριν από την εγγραφή της στο σχετικό πινάκιο ή προσ¬ 
διορισμό της επιλύεται από τον Πρόεδρο του Τριμελούς 
Συμβουλίου ή τον νόμιμο αναπληρωτή του. 

2. Κατά την κατανομή των υποθέσεων στα παραπάνω 
τμήματα, που δικάζουν όμοιες υποθέσεις, επιδιώκεται 
να τηρείται, κατά το δυνατόν, η αρχή του ίσου αριθμού 
υποθέσεων. 

3. Η σύνθεση των ανωτέρω Τμημάτων του Μονομε¬ 
λούς Πρωτοδικείου σε δικαστές ορίζεται με απόφαση 
Τριμελούς Συμβουλίου πριν από την έναρξη δικαστι¬ 
κού έτους. Κατά τη διάρκεια του δικαστικού έτους 
εφ’ όσον το επιβάλλουν ειδικές υπηρεσιακές ανάγκες, 
είναι δυνατή η μετακίνηση δικαστών από ένα τμήμα 
σε άλλο, με απόφαση του Τριμελούς Συμβουλίου. Στο 
ΔΕΚΑΤΟ ΤΕΤΑΡΤΟ ΤΜΗΜΑ (ΕΦΕΣΕΩΝ) και ΔΕΚΑΤΟ 
ΠΕΜΠΤΟ ΤΜΗΜΑ (ΕΦΕΣΕΩΝ ΔΗΜΟΣΙΟΥ), καθώς και στο 
ΠΡΩΤΟ ΤΜΗΜΑ (ΕΝΟΧΙΚΟ) και στο ΔΕΥΤΕΡΟ ΤΜΗΜΑ 
(ΕΜΠΡΑΓΜΑΤΟ), όταν αυτά δικάζουν εφέσεις υπηρε¬ 
τούν Πρόεδροι Πρωτοδικών ή Πρωτόδικες με πενταετή 
τουλάχιστον υπηρεσία, στην οποία συνυπολογίζεται και 
η υπηρεσία αυτού ως παρέδρου πρωτοδικείου και, σε 
περίπτωση που δεν υπηρετούν πρωτόδικες με την πιο 
πάνω υπηρεσία ή αυτοί που υπηρετούν δεν επαρκούν, 
από τον αρχαιότερο κατά διορισμό πρωτόδικη. 

4. Οι Πρωτόδικες που τοποθετούνται σε ένα από Ιο, 
2ο, 3ο, 4ο, 5ο, 6ο, 7ο, 8ο, 9ο, 13ο και 16ο τμήματα του 
Μονομελούς, Πρωτοδικείου υπηρετούν υποχρεωτικά σ' 
αυτά χρονικό διάστημα τουλάχιστον δύο (2) συνεχών 
ετών οι δε πάρεδροι, τυχόν τοποθετούμενοι, για χρονικό 
διάστημα ενός (1) έτους τουλάχιστο. 

ΚΕΦΑΛΑΙΟ ΤΡΙΤΟ 

ΧΡΟΝΟΣ ΣΥΝΕΔΡΙΑΣΕΩΣ ΚΑΙ ΑΡΙΘΜΟΣ 
ΠΡΟΣΔΙΟΡΙΖΟΜΕΝΩΝ ΥΠΟΘΕΣΕΩΝ ΤΩΝ ΤΜΗΜΑΤΩΝ 
ΠΟΛΙΤΙΚΩΝ ΥΠΟΘΕΣΕΩΝ 

Αρθρο 14ο 

Η ώρα έναρξης της συνεδρίασης των αναφερομένων 
στα άρθρα 9 και 12 του παρόντος κανονισμού Τμημά- 
των του Πολυμελούς και του Μονομελούς Πρωτοδικείου 
ορίζεται ως ακολούθως: 


1. Η συνεδρίαση όλων Τμημάτων του Πολυμελούς Πρω¬ 
τοδικείου αρχίζει την 09.00 προμεσημβρινή ώρα. 

2. Η συνεδρίαση των ΠΡΩΤΟΥ, ΔΕΥΤΕΡΟΥ, ΤΡΙΤΟΥ, 
ΤΕΤΑΡΤΟΥ, ΠΕΜΠΤΟΥ, ΔΕΚΑΤΟΥ και ΔΕΚΑΤΟΥ ΤΡΙΤΟΥ 
ΤΜΗΜΑΤΩΝ του Μονομελούς Πρωτοδικείου αρχίζει την 
10.00 προμεσημβρινή ώρα. 

3. Η συνεδρίαση των ΕΚΤΟΥ, ΕΒΔΟΜΟΥ, ΟΓΔΟΟΥ, 
ΕΝΑΤΟΥ, ΔΕΚΑΤΟΥ ΤΕΤΑΡΤΟΥ, ΔΕΚΑΤΟΥ ΠΕΜΠΤΟΥ και 
ΔΕΚΑΤΟΥ ΕΚΤΟΥ ΤΜΗΜΑΤΩΝ του Μονομελούς Πρωτο¬ 
δικείου αρχίζει την 09.00 προμεσημβρινή ώρα. 

4. Η συνεδρίαση του ΕΝΔΕΚΑΤΟΥ ΤΜΗΜΑΤΟΣ του Μο¬ 
νομελούς Πρωτοδικείου αρχίζει όσον αφορά τα πινάκια 
Α', Ε' και Ν’ την 11.00 προμεσημβρινή ώρα, όσον αφορά 
τα πινάκια Κ’ και Ζ’ την ΙΙ.ΟΟ’ και 12.00’ προμεσημβρινή 
ώρα, αντίστοιχα, όσον αφορά δε το πινάκιο Β’ κάθε 
Δευτέρα και Τρίτη ημέρα της εβδομάδος (συναινετικά 
διαζύγια) την 13.00 μεταμεσημβρινή ώρα και όσον αφορά 
το πινάκιο Η’ την 10:00 προμεσημβρινή ώρα. 

5. Η συνεδρίαση του ΔΩΔΕΚΑΤΟΥ ΤΜΗΜΑΤΟΣ του 
Μονομελούς Πρωτοδικείου αρχίζει όσον αφορά το έκ¬ 
θεμα Α’ την 09.30 προμεσημβρινή ώρα, όσον αφορά τα 
εκθέματα Β’, Δ’ και Ε’ αρχίζει την 09.00 προμεσημβρινή 
ώρα και λήγει την 12.00 μεσημβρινή ώρα, όσον αφορά 
δε το έκθεμα Γ’ αρχίζει την 09.00 πρωινή ώρα και λήγει 
την 14.00 μεταμεσημβρινή ώρα. 

Άρθρο 15ο 

1. Ο αριθμός των υποθέσεων που εγγράφονται στο 
οικείο πινάκιο κάθε δικασίμου των προαναφερομένων 
Τμημάτων του Πολυμελούς Πρωτοδικείου προς εκδίκα¬ 
ση δεν πρέπει να υπερβαίνει: α) Για καθένα από τα Α’, 
Β’, Γ’, Δ’, Σ’, Ζ', Θ’, Γ, Κ’ και Μ’ Τμήματα τις είκοσι (20) υπο¬ 
θέσεις, β) για το Ε’ Τμήμα μέχρι την κατάργησή του τις 
πενήντα πέντε (55) υποθέσεις της τακτικής διαδικασίας 
και των ειδικών διαδικασιών και τις είκοσι (20) υποθέσεις 
της εκούσιας δικαιοδοσίας, και γ) για καθένα από τα Η’ 
και Λ’ Τμήματα τις είκοσι (20) υποθέσεις της τακτικής 
διαδικασίας και τις είκοσι (20) υποθέσεις της εκούσιας 
δικαιοδοσίας, χωρίς να υπολογίζονται οι οίκοθεν, με 
πρόταση του Εισηγητή των Πτωχεύσεων, εισαγόμενες, 
οι οποίες προσδιορίζονται απεριορίστως. Σημειώνεται 
ότι οι υποθέσεις «κτηματολογίου», που εκδικάζονται από 
το Ζ’ και Μ’ Τμήματα, όπως ήδη αναφέρεται στο άρ¬ 
θρο 9 του παρόντος κανονισμού, προσδιορίζονται κατά 
προτεραιότητα, ακόμη και ως υπεράριθμες, δηλαδή και 
πέραν του ως άνω αριθμού των είκοσι (20) υποθέσεων. 

2. Ο αριθμός των υποθέσεων που εγγράφονται στο 
οικείο πινάκιο κάθε δικασίμου των Τμημάτων του Μο¬ 
νομελούς Πρωτοδικείου προς εκδίκαση δεν υπερβαίνει: 
α) Γ ια καθένα από τα Α’, Β’ και Γ’ πινάκια του ΠΡΩΤΟΥ 
ΤΜΗΜΑΤΟΣ, για καθένα από τα Α’ και Β’ πινάκια του 
ΔΕΥΤΕΡΟΥ ΤΜΗΜΑΤΟΣ καθώς και για το πινάκιο Δ’ του 
ΔΕΚΑΤΟΥ ΤΡΙΤΟΥ ΤΜΗΜΑΤΟΣ τις δώδεκα (12) υποθέ¬ 
σεις, από τις οποίες ειδικά ως προς το Α' πινάκιο του 
ΔΕΥΤΕΡΟΥ ΤΜΗΜΑΤΟΣ η μία (1) θα αφορά εφέσεις κατά 
των αποφάσεων ασφαλιστικών μέτρων νομής ή κατοχής 
του Ειρηνοδικείου και οι υπόλοιπες έντεκα (11) θα αφο¬ 
ρούν τις λοιπές υποθέσεις αρμοδιότητας του Τμήματος 
αυτού, β) για το πινάκιο Ε’ του ΠΕΜΠΤΟΥ ΤΜΗΜΑΤΟΣ, 
για καθένα από τα πινάκια Α’ και Β’ πινάκια του ΟΓΔΟΟΥ 
ΤΜΗΜΑΤΟΣ, καθώς και για το πινάκιο Α' του ΔΕΚΑΤΟΥ 

ΠΕΜΠΤΟΥ ΤΜΗΜΑΤΟΣ τις δεκατρείς (13) υποθέσεις, γ) 
για καθένα από τα Α’ και Β’ πινάκια του ΕΚΤΟΥ ΤΜΗΜΑ¬ 
ΤΟΣ και για όλα τα πινάκια του ΔΕΚΑΤΟΥ ΤΕΤΑΡΤΟΥ 
ΤΜΗΜΑΤΟΣ τις δεκαέξι (16) υποθέσεις, δ) για καθένα 
από τα πινάκια Α’ και Β’ πινάκια του ΕΒΔΟΜΟΥ ΤΜΗΜΑ¬ 
ΤΟΣ, για το πινάκιο Κ’ του ΔΕΚΑΤΟΥ ΤΜΗΜΑΤΟΣ, καθώς 
και για καθένα από τα πινάκια Ζ’ και Κ’ του ΕΝΔΕΚΑΤΟΥ 
ΤΜΗΜΑΤΟΣ τις δεκαπέντε (15) υποθέσεις, ε) για καθένα 
από τα Α’ και Β’ εκθέματα του ΕΝΑΤΟΥ ΤΜΗΜΑΤΟΣ της 
Δευτέρας τις σαράντα (40) υποθέσεις, από τις οποίες 
τριάντα τρεις (33) υποθέσεις μισθωτικών διαφορών και 
επτά (7) υποθέσεις διαφορών μεταξύ ιδιοκτητών και δια¬ 
χειριστών ιδιοκτησίας κατ’ ορόφους, ενώ ο αριθμός των 
υποθέσεων του Β' εκθέματος της Πέμπτης θα ανέρχεται 
σε τριάντα τρεις (33) συνολικά υποθέσεις μισθωτικών 
διαφορών, στ) για καθένα από τα Ε’ και Ζ’ εκθέματα 
του ΕΝΑΤΟΥ ΤΜΗΜΑΤΟΣ τις είκοσι πέντε (25) υποθέ¬ 
σεις, ζ) για το έκθεμα Α’ του ΠΕΜΠΤΟΥ ΤΜΗΜΑΤΟΣ τις 
δεκαεπτά (17) υποθέσεις, η) για τα πινάκια Α’ και Ε’ του 
ΕΝΔΕΚΑΤΟΥ ΤΜΗΜΑΤΟΣ τις τριάντα (30) υποθέσεις, 
θ) για το έκθεμα Α’ του ΔΩΔΕΚΑΤΟΥ ΤΜΗΜΑΤΟΣ κάθε 
Δευτέρα, Τρίτη, Τετάρτη και Παρασκευή ημέρες της 
εβδομάδος τις είκοσι πέντε (25) υποθέσεις ανά συνε¬ 
δρίαση, ι)για το πινάκιο Γ’ του ΤΕΤΑΡΤΟΥ ΤΜΗΜΑΤΟΣ 
τις εννέα (9) υποθέσεις, ια)για τα πινάκια Η’ και Ν’ του 
ΕΝΔΕΚΑΤΟΥ ΤΜΗΜΑΤΟΣ τις έξι (6) υποθέσεις, ιβ) για 
το πινάκιο Β’ του ΕΝΔΕΚΑΤΟΥ ΤΜΗΜΑΤΟΣ τις σαράντα 
(40) υποθέσεις, ιγ)για το πινάκιο Α’ του ΔΕΚΑΤΟΥ ΕΚΤΟΥ 
ΤΜΗΜΑΤΟΣ τις δεκαεννέα (19) υποθέσεις οικογενειακού 
δικαίου και μία (1) υπόθεση αποκτήματος, ιδ) για το 
πινάκιο Β’ του ΔΕΚΑΤΟΥ ΕΚΤΟΥ ΤΜΗΜΑΤΟΣ τις είκοσι 
(20) υποθέσεις οικογενειακού δικαίου, και 1ε) για τα 
πινάκια Β' και Η' του ΤΡΙΤΟΥ ΤΜΗΜΑΤΟΣ τις δεκαπέντε 
(15) υποθέσεις. 

3. Ο αριθμός των υποθέσεων που εγγράφονται στο 
έκθεμα Α’ κάθε Πέμπτης ημέρας της εβδομάδος του 
ΔΩΔΕΚΑΤΟΥ ΤΜΗΜΑΤΟΣ είναι απεριόριστος. Σε περί¬ 
πτωση που οι υποθέσεις που εγγράφονται στο έκθεμα 
Α’ κάθε Πέμπτης ημέρας της εβδομάδος του ΔΩΔΕΚΑ¬ 
ΤΟΥ ΤΜΗΜΑΤΟΣ υπερβαίνουν τις τριάντα (30) οι πλέον 
του αριθμού των είκοσι πέντε (25) πρώτων προσδιορι¬ 
σμένων υποθέσεων ανατίθενται προς εκδίκαση στον 
αναπληρωματικό δικαστή, που κληρώνεται για εκδίκαση 
υποθέσεων ασφαλιστικών μέτρων την αντίστοιχη ημέρα. 

4. Ο προσδιορισμός δικασίμων των αγωγών, αιτήσεων 
και εφέσεων που κατατίθενται γίνεται μέσα σε εύλογο 
χρόνο, ο οποίος δεν μπορεί να υπερβαίνει τους έξι (6) 
μήνες για τις ειδικές διαδικασίες και τους δώδεκα (12) 
μήνες για την τακτική διαδικασία, με την επιφύλαξη ότι 
ο αριθμός των υποθέσεων δεν θα ξεπερνά όσα αναλυ¬ 
τικά προαναφέρονται στις προηγούμενες παραγράφους 
του άρθρου 15. 

Αρθρο 16ο 

1. Οι αρμόδιοι Γραμματείς προσδιορισμού των οικείων 
ως άνω Τμημάτων του Πρωτοδικείου θα προσδιορίζουν 
εις τα ανωτέρω Πολιτικά Τμήματα μόνο το συνολικό 
ποσοστό των 80% των υποθέσεων εκείνων που πρέπει 
να είναι γραμμένες στο σχετικό πινάκιο η που πρέπει 
να προσδιορίζονται. Το υπόλοιπο ποσοστό των 20% 
των ιδίων υποθέσεων θα προσδιορίζεται πάντοτε από 


τον Πρόεδρο του Τριμελούς Συμβουλίου ή τον νόμιμο 
αναπληρωτή του και έτσι δεν θα υπάρξει υπέρβαση του 
συνολικού αριθμού των εγγεγραμμένων υποθέσεων της 
συγκεκριμένης δικασίμου. 

2. Ο Πρόεδρος του Τριμελούς Συμβουλίου ή ο νόμιμος 
αναπληρωτής του αποφαίνεται για τις αιτήσεις κατά 
προτίμηση προσδιορισμού συζήτησης υπόθεσης σε σύ¬ 
ντομη δικάσιμο. Οι κατά προτίμηση προσδιοριζόμενες 
υποθέσεις δεν θα υπερβαίνουν τον αριθμό που έχει 
καθορισθεί ως άνω από τον κανονισμό του δικαστηρίου. 

3. Ο Πρόεδρος του Τριμελούς Συμβουλίου ή ο νόμιμος 
αναπληρωτής του δικαιούται ακόμη να προσδιορίζει 
κατά τη διάρκεια του δικαστικού έτους σε επείγουσες 
περιπτώσεις συζητήσεις υποθέσεων καθ’ υπέρβαση του 
άνω αριθμού, που καθορίζεται από τον παρόντα κανονι¬ 
σμό ή την ολομέλεια του Πρωτοδικείου και σε ποσοστό 
που δεν θα υπερβαίνει το 10% του αριθμού αυτού. 

Αρθρο 16Α 

Σε περίπτωση που τυχόν σε κάποιο πινάκιο Πολιτικού 
Τμήματος του Πρωτοδικείου παρά τα όσα έχουν ορισθεί 
με τις προηγούμενες διατάξεις έχει γίνει εγγραφή μιας ή 
και περισσοτέρων υποθέσεων με υπέρβαση του αριθμού 
που προσδιορίσθηκε παραπάνω, τότε το δικαστήριο 
αναβάλλει αυτεπάγγελτα την συζήτηση της υπεράριθ¬ 
μης η των υπεραρίθμων υποθέσεων σε μεταγενέστερες 
δικάσιμους του ίδιου πολιτικού τμήματος με σχετική 
επισημείωση στο οικείο πινάκιο του. 

Άρθρο 17ο 

Συναφείς πολιτικές υποθέσεις η διαφορές που ανή¬ 
κουν σε διάφορα πολιτικά τμήματα του Πρωτοδικεί¬ 
ου εγγράφονται στο πινάκιο του τμήματος στο οποίο 
υπάγεται η κυρία υπόθεση η στο πινάκιο ενός από τα 
Τμήματα αυτά. Αν όμως μια από τις συναφείς υποθέσεις 
έχει εγγράφει ήδη στο πινάκιο Τμήματος, στο Τμήμα 
αυτό υπάγονται και οι λοιπές συναφείς υποθέσεις ή 
διαφορές. Κάθε μετ’ αναβολή συζήτηση της υπόθεσης 
γίνεται στο ίδιο Πολιτικό Τμήμα που απεφάσισε την 
αναβολή, εκτός αν η αναβολή αποφασίστηκε με σκο¬ 
πό να γίνει συνεκδίκαση με άλλη συναφή και εκκρεμή 
υπόθεση ή διαφορά που είναι εγγεγραμμένη στο πινά¬ 
κιο άλλου πολιτικού τμήματος. Αν από κάποιο πολιτικό 
τμήμα του Πρωτοδικείου εκδοθεί πράξη αποδείξεων η 
προδικαστική ή άλλη παρεμπίπτουσα απόφαση τότε 
η υπόθεση εγγράφεται για να συζητηθεί και πάλι στο 
ίδιο πολιτικό τμήμα που είχε εκδώσει την πράξη ή την 
προδικαστική ή την παρεμπίπτουσα απόφαση του. Ανα¬ 
κοπές ερημοδικίας εκδικάζονται από το πολιτικό Τμήμα 
που έχει εκδώσει, την ανακοπτόμενη απόφαση. 

Αρθρο 17ο Α 

Κλήρωση των συνθέσεων σε υποθέσεις 
ασφαλιστικών μέτρων 

1. Οι συνθέσεις για την εκδίκαση των υποθέσεων 
ασφαλιστικών μέτρων (άρθρα 683, 684 ΚΠολΔ) καταρ¬ 
τίζονται με κλήρωση , όπως ο νόμος ορίζει (άρθρο 17Γ 
Ν. 1756/1988), εξαιρουμένων των αιτήσεων παροχής νο¬ 
μικής βοήθειας ή του ευεργετήματος της πενίας, των 
αιτήσεων προσωρινών διαταγών, των ανακοπών ή των 
αιτήσεων που αφορούν ρυθμιστικά μέτρα της εκτελε- 

στικής διαδικασίας (άρθρα 938§3, 954§4, 966§3, 973,1000 
ΚΠολΔ κ.λ.π.), καθώς και των αιτήσεων ασφαλιστικών 
μέτρων, οι οποίες, κατ’ εφαρμογή των διατάξεων των 
άρθρων 632§3, 672Α, 681Α, 681Β§1 και 938§1 ΚΠολΔ, συζη- 
τούνται υποχρεωτικά κατά τη δικάσιμο των αντίστοιχων 
ανακοπών και κυρίων αγωγών από τους Δικαστές που 
έχουν οριστεί προς εκδίκαση αυτών. 

2. Η κλήρωση για την κατάρτιση των συνθέσεων στις 
δικασίμους αυτές γίνεται από το Πολυμελές Πρωτοδι¬ 
κείο, του οποίου η σύνθεση ορίζεται για το σκοπό αυτόν 
από το Συμβούλιο Διοίκησης. Το Πολυμελές Πρωτοδι¬ 
κείο συνεδριάζει δημόσια την πρώτη, εκτός από την 1η 
Ιανουάριου, και δέκατη έκτη ημέρα κάθε μήνα. Με την 
κλήρωση καταρτίζονται οι συνθέσεις μέχρι και τρεις 
ημέρες μετά την ημερομηνία της επόμενης συνεδρίασης 
του Πολυμελούς Πρωτοδικείου. Αν η συνεδρίαση συμπέ- 
σει με μη εργάσιμη ημέρα ή ματαιωθεί για οποιονδήπο- 
τε λόγο, γίνεται την αμέσως επόμενη εργάσιμη ημέρα. 
Αν ανακύψει στην τελευταία περίπτωση ανυπέρβλητη 
δυσχέρεια για την κατάρτιση της σύνθεσης, ο Πρό¬ 
εδρος του Συμβουλίου που διευθύνει το δικαστήριο, 
με αιτιολογημένη πράξη του, ορίζει τους δικαστές που 
θα διενεργήσουν την κλήρωση τη συγκεκριμένη ημέρα. 

3. Το Συμβούλιο Διοίκησης που διευθύνει το δικαστή¬ 
ριο καταρτίζει πίνακες, οι οποίοι περιλαμβάνουν κατ' αρ¬ 
χαιότητα και με αριθμητική σειρά τα ονόματα όλων των 
προέδρων πρωτοδικών και των αναγκαιούντων για την 
κατάρτιση των συνθέσεων αρχαιότερων πρωτοδικών. 
Με βάση τους παραπάνω πίνακες ενεργείται η κλήρωση 
έως ότου συγκροτηθούν όλες οι συνθέσεις των δικα¬ 
στηρίων για το χρονικό διάστημα που αναφέρεται στην 
παράγραφο 2. Κατά τα λοιπά εφαρμόζονται αναλόγως 
οι διατάξεις των παραγράφων 1,2,5 του άρθρου 28. 

4. α. Κατά την περίοδο των δικαστικών διακοπών η 
κλήρωση διενεργείται από το Πολυμελές Πρωτοδικείο 
που συνεδριάζει κατά τις οριζόμενες σε κάθε δικαστή¬ 
ριο δικασίμους, και για χρονική περίοδο μέχρι και τρεις 
ημέρες μετά την ημερομηνία της επόμενης συνεδρίασης 
του ίδιου δικαστηρίου. 

β. Κατά την περίοδο του Πάσχα η κλήρωση διενερ- 
γείται από το Πολυμελές Πρωτοδικείο, που συνεδριάζει 
για το σκοπό αυτόν σε μία από τις αναφερόμενες στο 
εδάφιο 2 ημερομηνίες, που απέχει δέκα τουλάχιστον 
ημέρες πριν και δέκα τουλάχιστον ημέρες μετά την 
ημερομηνία της εορτής του Πάσχα. 

ΚΕΦΑΛΑΙΟ ΤΕΤΑΡΤΟ: 

ΧΡΟΝΙΚΗ ΠΕΡΙΟΔΟΣ ΠΡΟΣΔΙΟΡΙΣΜΟΥ 
ΤΑΚΤΙΚΩΝ ΔΙΚΑΣΙΜΩΝ 
ΠΕΡΙΟΔΟΣ ΔΙΑΚΟΠΩΝ 
Άρθρο 18ο 

1. Τακτικές δικάσιμοι, δεν ορίζονται: α) κατά την πε¬ 
ρίοδο των δικαστικών διακοπών (από 1ης Ιουλίου μέχρι 
της 15ης Σεπτεμβρίου) β) κατά την χρονική περίοδο 
από 20 Δεκεμβρίου κάθε έτους μέχρι της 7 Ιανουάριου 
του επομένου έτους γ) κατά την Μεγάλη Εβδομάδα και 
την Εβδομάδα της Διακαινησίμου και δ) κατά τη χρο¬ 
νική περίοδο από της 16ης μέχρι της 30 Ιουνίου κάθε 
χρόνου. Ειδικότερα, εν όψει των ανωτέρω, οι τακτικές 
δικάσιμοι θα ορίζονται α) μέχρι την 15 Ιουνίου κάθε 
χρόνου για την πρώτη ως άνω περίπτωση), β) μέχρι και 


της 19 Δεκεμβρίου κάθε χρόνου (για την δεύτερη ως 
άνω περίπτωση), γ) μέχρι και της τελευταίας εργάσιμης 
ημέρας προ της Μεγάλης Εβδομάδας (για την τρίτη 
ως άνω περίπτωση) και δ)μέχρι και της 15 Ιουνίου κάθε 
χρόνου (για την τετάρτη ως άνω περίπτωση) 

2. Οι υποθέσεις που υπάγονται στα τμήματα 10ο, 12ο 
και 13ο του Μονομελούς Πρωτοδικείου (καθορισμός 
προσωρινής αποζημιώσεως από αναγκαστική απαλλο¬ 
τρίωση, υποθέσεις εκούσιας δικαιοδοσίας και υποθέ¬ 
σεις ασφαλιστικών μέτρων) δικάζονται τακτικά και σε 
όλες τις εργάσιμες ήμερες δημοσίων υπηρεσιών των 
χρονικών περιόδων των εορτών του Πάσχα μέχρι και 
τη Μεγάλη Τετάρτη και στη συνεχεία από την Τρίτη 
ημέρα της Διακαινησίμου, των Χριστουγέννων - Νέου 
Έτους ως και του χρονικού διαστήματος από της 16ης 
μέχρι και της 30ης Ιουνίου κάθε χρόνου. 

3. Κατά τις παραπάνω στην παρ. 1 αναφερόμενες πε¬ 
ριπτώσεις με στοιχ. β μέχρι και δ χρονικές περιόδους 
διακοπών ο Πρόεδρος του Τριμελούς Συμβουλίου μπο¬ 
ρεί, όταν κατά την κρίση του, υπάρχει κίνδυνος από την 
αναβολή να ορίζει έκτακτες δικάσιμους με τον ορό της 
τήρησης των ισχυουσών διατάξεων. 

Άρθρο 19ο 

1. Κατά την περίοδο των διακοπών (1 Ιουλίου έως 15 
Σεπτεμβρίου) δικάζονται κατ' εξαίρεση οι υποθέσεις που 
αναφέρονται στο άρθρο 27 παρ. 1 του Κώδικα Οργανι¬ 
σμού Δικαστηρίων (Ν. 1756/1988). Ειδικώτερα δικάζονται 
α)κατά το άνω χρονικό διάστημα εκτός από τον μήνα 
Αύγουστο 1)υποθέσεις τις οποίες ο δικαστής που διευ¬ 
θύνει το δικαστήριο χαρακτήρισε ως κατεπείγουσες, 
με σημείωσή του στην υποβαλλόμενη αίτηση, (ο ίδιος 
δικαστής, μπορεί να επιτρέψει να διεξαχθεί κατά τη 
διάρκεια των διακοπών, απόδειξη που δεν έχει αρχίσει, 
αν από την αναβολή κινδυνεύει να ματαιωθεί), 2) υποθέ¬ 
σεις που αφορούν διαταγές πληρωμής και πιστωτικούς 
τίτλους, εργατικές διαφορές και απόδοση της χρήσης 
του μίσθιου και β) καθ’ όλο το άνω χρονικό διάστημα 
(συμπεριλαμβανομένου και του μήνα Αυγούστου) υπο¬ 
θέσεις που αφορούν ασφαλιστικά μετρά και αναστολή 
εκτέλεσης. 

ΚΕΦΑΛΑΙΟ ΠΕΜΠΤΟ 

ΤΜΗΜΑ ΕΚΔΟΣΕΩΣ ΔΙΑΤΑΓΩΝ ΠΛΗΡΩΜΗΣ 
ΚΑΙ ΕΙΣΗΓΗΤΟΥ ΠΤΩΧΕΥΣΕΩΝ 
Αρθρο 20ο 

1. Συνιστώνται ιδιαίτερα Τμήματα εκδόσεως διαταγών 
πληρωμής και Εισηγητού Πτωχεύσεων. 

2. Το Τμήμα εκδόσεως Διαταγών Πληρωμής αντικεί¬ 
μενο έχει την έκδοση διαταγών πληρωμής και σ αυτό 
υπηρετούν οι Πρόεδροι Πρωτοδικών, οι Πρωτόδικες και 
δικαστικοί Πάρεδροι που έχουν τοποθετηθεί στο 9ο 
τμήμα του Μονομελούς Πρωτοδικείου (διαφορές από 
πιστωτικούς τίτλους κλπ) καθώς και οι αναπληρωματικοί 
δικαστές που έχουν κληρωθεί κάθε φορά στις κληρώ¬ 
σεις των ποινικών Δικαστηρίων.» 

3. Στο τμήμα Εισηγητού πτωχεύσεων, ορίζεται ως 
Εισηγητής για δύο (2) δικαστικά έτη, με απόφαση της 
Ολομέλειας, ένας ή δύο από τους Προέδρους Πρωτο¬ 
δικών που υπηρετούν στο Πρωτοδικείο Θεσσαλονίκης, 
κατ’ αποκλειστική απασχόληση. Αντικείμενο δε έχει τις 

αρμοδιότητες που προβλέπονται από τις σχετικές δια¬ 
τάξεις της εμπορικής νομοθεσίας (πτωχευτικού δικαίου). 

ΚΕΦΑΛΑΙΟ ΕΚΤΟ 

ΠΟΙΝΙΚΕΣ ΚΑΙ ΠΕΙΘΑΡΧΙΚΕΣ ΥΠΟΘΕΣΕΙΣ 
ΥΠΟΘΕΣΕΙΣ ΣΕ ΣΥΜΒΟΥΛΙΟ, κ.λπ. 

Αρθρο 21ο 

Το Πρωτοδικείο διαιρείται σε δύο τμήματα για την 
εκδίκαση των ποινικών υποθέσεων και των υποθέσεων 
για τις οποίες λαμβάνονται αποφάσεις σε Συμβούλιο. 

Α) Στο Τακτικό Ποινικό Τμήμα. Αυτό δικάζει όλες τις 
ποινικές υποθέσεις, που σύμφωνα με τις σχετικές διατά¬ 
ξεις δικάζονται στα ακροατήρια του Μ.Ο.Δ., του Τριμε¬ 
λούς και Μονομελούς Πλημμελειοδικείου, Τριμελούς και 
Μονομελούς Δικαστηρίου Ανηλίκων και Αγορανομικού 
Δικαστηρίου. 

Β) Στο Τμήμα του Συμβουλίου Πλημμελειοδικών που 
εκδίδει τα κατά νόμο προβλεπόμενα βουλεύματα επί 
ποινικών υποθέσεων και στο οποίο μετέχουν δύο (2) 
Πρόεδροι Πρωτοδικών, εκ των οποίων ο αρχαιότερος 
ασκεί καθήκοντα προϊσταμένου αμφοτέρων των Ποινι¬ 
κών Τμημάτων (Τακτικού και Συμβουλίου), αναπληρώ¬ 
νονται δε αμοιβαία μεταξύ τους και εναλλάσσονται, 
κατανέμοντας αντιστοίχως τις υποθέσεις με βάση τον 
αριθμό, την βαρύτητα και τον χρόνο εισαγωγής τους, 
στις εκάστοτε συνθέσεις του Συμβουλίου, που συγκρο¬ 
τείται κατά τα λοιπά σύμφωνα με τις διατάξεις των 
άρθρων 5 παρ. 1 και 305 Κ.Π.Δ., από τους υπηρετού- 
ντες Ανακριτές του Πρωτοδικείου και σε περίπτωση 
κωλύματος αυτών ή κατά τη διάρκεια των δικαστικών 
διακοπών από τους υπόλοιπους Πρωτόδικες ή και έναν 
κατά περίπτωση Πάρεδρο. 

Αρθρο 22ο 

1. Τα ποινικά δικαστήρια συνεδριάζουν κατά τις ανα- 
φερόμενες παρακάτω ημέρες: Α. Το Πρωτοβάθμιο Μικτό 
Ορκωτό Δικαστήριο συγκροτείται κάθε μήνα, εκτός από 
τους μήνες Ιούλιο, Αύγουστο και Σεπτέμβριο, κατά τους 
οποίους μπορεί να συγκροτηθεί μόνο για εξαιρετικούς 
λόγους, η ύπαρξη των οποίων κρίνεται από τον Ει¬ 
σαγγελέα Εφετών, η λειτουργία δε αυτού καθορίζεται 
ειδικότερα από τις διατάξεις των άρθρων 377 επ. του 
Κ.Ποιν,Δ. Συνεδριάζει κάθε Τετάρτη ημέρα της εβδομά- 
δος, εφ όσον προσδιορίσθηκαν υποθέσεις προς εκδίκα¬ 
ση από τον Εισαγγελέα Εφετών Θεσσαλονίκης. Επίσης 
οι τακτικοί δικαστές αυτού συνεδριάζουν την πρώτη 
ημέρα κάθε συνόδου για την κήρυξη της έναρξης της 
συνόδου για την διενέργεια της σχετικής διαδικασίας 
της συνθέσεως αυτού, όπως ειδικότερα ορίζεται από 
τα άρθρα 388 επ. του Κ.Ποιν.Δ. 

Β. Το Τριμελές Πλημμελειοδικείο συνεδριάζει σε τρεις 
συνθέσεις (σε Α, Β και Γ) όλες τις εργάσιμες ημέρες 
της εβδομάδας.Έχει δε και την ιδιότητα και στις τρεις 
συνθέσεις του και του Τριμελούς Αγορανομικού Δι¬ 
καστηρίου, εφ’ όσον οι δικαστές που αποτελούν κάθε 
συγκεκριμένη σύνθεσή του έχουν ορισθεί και ως αγο- 
ρανομικοί δικαστές. 

Γ. Το Μονομελές Πλημμελειοδικείο συνεδριάζει σε 
τέσσερις (4) συνθέσεις. Ειδικότερα συνεδριάζει: 1)σε 
σύνθεση Α, Β και Γ όλες τις εργάσιμες ημέρες για την 
εκδίκαση κοινών πλημμελημάτων και 2)σε σύνθεση Δ 


κάθε Δευτέρα, Τρίτη, Τετάρτη και Πέμπτη εργάσιμη 
ημέρα της εβδομάδος, εκ των οποίων κάθε Πέμπτη θα 
συνεδριάζει τούτο ως αγορανομικό δικαστήριο και θα 
προσδιορίζονται σ' αυτό αγορανομικό πλημμελήματα, 
τις δε άλλες εργάσιμες ημέρες για την εκδίκαση κοινών 
πλημμελημάτων. 

Δ. Το Τριμελές Δικαστήριο Ανηλίκων συνεδριάζει κάθε 
Τετάρτη ημέρα της εβδομάδας. 

Ε. Το Μονομελές Δικαστήριο Ανηλίκων συνεδριάζει 
κάθε Πέμπτη ημέρα της εβδομάδος. 

ΣΤ. Το Τριμελές Πλημμελειοδικείο σε Α σύνθεση και 
το Μονομελές Πλημμελειοδικείο σε Α σύνθεση συνε¬ 
δριάζουν, για την εκδίκαση των υπαγομένων στην αρ¬ 
μοδιότητα τους αυτοφώρων πλημμελημάτων, όλες τις 
εργάσιμες ήμερες της εβδομάδος, ως και το Σάββατο. 

Ζ. Το Τριμελές Πλημμελειοδικείο σε Α’ σύνθεση είναι 
αρμόδιο να αποφασίζει, ως Συμβούλιο, α)για τα αιτή¬ 
ματα αναβολής του άρθρου 349 παρ. 8 Κ.Π.Δ. β)για την 
άρση διαφωνίας μεταξύ ανακριτή και εισαγγελέα. 

2. Οι συνεδριάσεις των ανωτέρω δικαστηρίων αρχί¬ 
ζουν την 09.00 π.μ. ώρα, πλην των συνεδριάσεων των 
άνω υπό στοιχείο ΣΤ δικαστηρίων (για την εκδίκαση 
των αυτοφώρων πλημμελημάτων) που αρχίζουν την 
12.00 π.μ. ώρα. 

Αρθρο 23ο 

1. Τα ποινικά δικαστήρια δεν συνεδριάζουν α)κατά 
μήνα Αύγουστο των δικαστικών διακοπών β)κατά χρο¬ 
νική περίοδο από 20 Δεκεμβρίου κάθε έτους μέχρι της 
7ης Ιανουάριου του επομένου έτους και γ)κατά τη Με¬ 
γάλη Εβδομάδα και την Εβδομάδα της Διακαινησίμου. 
Κατ' εξαίρεση όμως και κατά τα παραπάνω χρονικά 
διαστήματα κατά τις εργάσιμες ημέρες των δημοσίων 
υπηρεσιών δικάζονται οι υποθέσεις που αναφέρονται 
στο άρθρο 27 παρ. 1 του Κώδικα Οργανισμού Δικαστη¬ 
ρίων. Ειδικώτερα δικάζονται α)οι ποινικές υποθέσεις που 
εκδικάζονται κατά τη διαδικασία των άρθρων 417-427 
του Κ.Ποιν.Δ. ή για τις οποίες προβλέπεται προθεσμία 
εκδίκασης β) ποινικές υποθέσεις που αφορούν τον κα¬ 
θορισμό συνολικής ποινής γ) αιτήσεις ακύρωσης διαδι¬ 
κασίας και απόφασης, δ) αιτήσεις αναβολής της δίκης 
ή διακοπής της ποινής και ε) αντιρρήσεις η αμφιβολίες 
για την εκτέλεση ποινής και την ανασταλτική δύναμη 
ενδίκου μέσου. 

2. Κατά τις παραπάνω στην παρ. 1 με στοιχεία β και 
γ χρονικές περιόδους διακοπών ο Πρόεδρος Τριμελούς 
Συμβουλίου μπορεί, όταν, κατά την κρίση του, υπάρχει 
κίνδυνος από την αναβολή να ορίζει έκτακτες δικασί¬ 
μους με τον όρο της τήρησης ισχυουσών διατάξεων. 

Άρθρο 24ο 

1. Σε κάθε συνεδρίαση των ποινικών δικαστηρίων του 
Πρωτοδικείου ο αριθμός εισαγομένων υποθέσεων δεν 
πρέπει σε καμμία περίπτωση να υπερβαίνει: 

Α) Τη μια (1) στο Πρωτοβάθμιο Μικτό Ορκωτό Δικα¬ 
στήριο. 

Β) α)Τις τριάντα (30) υποθέσεις στο Τριμελές Πλημμε¬ 
λειοδικείο σε Β και Γ σύνθεση, από τις οποίες οι είκο¬ 
σι πέντε (25) θα προσδιορίζονται από τον Εισαγγελέα 
Πλημμελειοδικών και οι υπόλοιπες από το δικαστήριο 
σε περίπτωση αναβολής με ρητή δικάσιμο, β) τις τριά- 

ντα (30) υποθέσεις, που θα είναι αποκλειστικά εφέσεις, 
στο Τριμελές Πλημμελειοδικείο σε Α σύνθεση από τις 
οποίες οι είκοσι πέντε (25) θα προσδιορίζονται από τον 
Εισαγγελέα Πλημμελειοδικών και οι υπόλοιπες από το 
δικαστήριο σε περίπτωση αναβολής με ρητή δικάσιμο. 

Γ) Τις εξήντα (60) στο Μονομελές Πλημμελειοδικείο, 
από τις οποίες οι πενήντα πέντε (55) θα προσδιορίζονται 
από τον Εισαγγελέα Πλημμελειοδικών και οι υπόλοιπες 
από το δικαστήριο σε περίπτωση αναβολής σε ρητή 
δικάσιμο. 

Δ) Τις (5) πέντε στο Τριμελές Δικαστήριο Ανηλίκων, 
από τις οποίες οι (4) τέσσερις θα προσδιορίζονται από 
τον Εισαγγελέα Πλημμελειοδικών και οι υπόλοιπες από 
το δικαστήριο σε περίπτωση αναβολής σε ρητή δικά¬ 
σιμο. 

Ε) Τις (30) τριάντα υποθέσεις στο Μονομελές Δικα¬ 
στήριο Ανηλίκων, από τις οποίες οι είκοσι πέντε (25) θα 
προσδιορίζονται από τον Εισαγγελέα Πλημμελειοδικών 
και οι υπόλοιπες από το δικαστήριο σε περίπτωση ανα¬ 
βολής σε ρητή δικάσιμο. 

Αρθρο 25ο 

Στις παρακάτω περιπτώσεις και ειδικότερα: α) όταν 
υπάρχει άμεσος κίνδυνος παραγραφής του αξιοποίνου 
κάποιας πράξεως β) όταν επίκειται σε πολύ σύντομο 
χρόνο η αποφυλάκιση του κρατουμένου κατηγορουμέ¬ 
νου από τις φυλακές, επειδή εξαντλείται το ανώτατο 
όριο της προσωρινής του κράτησης γ) όταν πρόκειται 
να γίνει καθορισμός συνοδικής ποινής, δ) όταν πρόκει¬ 
ται να εκδικασθεί σχετική αίτηση του καταδικασθέντα 
για αναστολή εκτελέσεως και όταν ε) ο νόμος ορίζει 
προθεσμία προσδιορισμού, σ αυτές μόνο τις εξαιρετικές 
περιπτώσεις επιτρέπεται παραδεκτά να γίνει επί πλέον 
προσδιορισμός τέτοιων μόνο υποθέσεων και πέρα του 
εις το προηγούμενο άρθρο μνημονευομένου συνοδικού 
αριθμού των υποθέσεων. Επίσης ο παραπάνω αριθμός 
μπορεί να αυξηθεί αν ο Εισαγγελέας μετά τη σύμφωνη 
γνώμη του διευθύνοντος το δικαστήριο, λαμβάνοντας 
υπόψη και τα στατιστικά δεδομένα, κρίνει ότι όλες οι 
υποθέσεις μπορούν να περατωθούν εντός της ημέρας. 

Άρθρο 26ο 

1. Πέρα από τις ανωτέρω εξαιρετικές περιπτώσεις 
του προηγουμένου άρθρου σε καμιά άλλη περίπτω¬ 
ση δεν επιτρέπεται να γίνει υπέρβαση των παραπάνω 
αριθμών των ποινικών υποθέσεων που προσδιορίζονται 
να εκδικασθούν σε συγκεκριμένη συνεδρίαση ποινικού 
δικαστηρίου του Πρωτοδικείου 

2. Σε περίπτωση που τυχόν υπάρχουν παρά τα ανω¬ 
τέρω πλεονάζουσες προσδιορισμένες υποθέσεις στα 
πινάκια παραπάνω μνημονευομένων ποινικών δικαστη¬ 
ρίων Πρωτοδικείου, τότε οι δικαστές της συγκεκριμένης 
συνθέσεως έχουν την εξουσία να αναβάλλουν αυτε- 
παγγέλτως όλες αυτές τις πλεονάζουσες υποθέσεις 
σε άλλες δικάσιμους του ιδίου δικαστηρίου, οι οποίες 
μπορεί κατά την κρίση τους να προσδιορισθούν και σε 
ρητές δικάσιμους, εφ όσον αυτό είναι εφικτό. Για να 
είναι όμως παραδεκτές αυτές οι αναβολές θα πρέπει 
οι πλεονάζουσες υποθέσεις να μην ανήκουν σε καμιά 
κατηγορία από αυτές που αναφέρονται στο προηγού¬ 
μενο άρθρο 25 του παρόντος κανονισμού. 


Άρθρο 26Α 

1. Η Ανάκριση θα διενεργείται από τακτικά και ειδικά 
Ανακριτικά Τμήματα, στα οποία ως Ανακριτές θα ορί¬ 
ζονται με απόφαση της Ολομέλειας του Δικαστηρίου, 
πρωτόδικες με πενταετή τουλάχιστον υπηρεσία, στην 
οποία θα συνυπολογίζεται και η υπηρεσία αυτών ως 
παρέδρων πρωτοδικείου και, σε περίπτωση που δεν 
υπηρετούν πρωτόδικες με την πιο πάνω υπηρεσία ή 
αυτοί που υπηρετούν δεν επαρκούν, ορίζονται ως ανα¬ 
κριτές οι κατά το διορισμό αρχαιότεροι. Η ανάκριση σε 
βάρος ανηλίκων διενεργείται από τους ίδιους Ανακριτές. 
Με απόφαση της Ολομέλειας του Δικαστηρίου θα αυ¬ 
ξάνονται ή θα μειώνονται ανάλογα με τις υπηρεσιακές 
ανάγκες τα Ανακριτικά Τμήματα. 

2. Τα Ανακριτικά Τμήματα ανέρχονται σε επτά (7) Τα¬ 
κτικά και πέντε (5) Ειδικά. Στα τρία (3) πρώτα Ειδικά 
Ανακριτικά Τ μήματα θα ανατίθεται η ανάκριση εγκλημά¬ 
των που ανάγονται στη διαφθορά στον Δημόσιο Τομέα 
και στα υπόλοιπα δύο (2) η ανάκριση εγκλημάτων που 
αναφέρονται στο νόμο «περί ναρκωτικών». Για τα υπό¬ 
λοιπα αδικήματα η ανάκριση θα ανατίθεται στα επτά 
(7) Τακτικά Τμήματα. 

ΚΕΦΑΛΑΙΟ ΕΒΔΟΜΟ 

Η ΚΛΗΡΩΣΗ ΤΩΝ ΠΟΙΝΙΚΩΝ ΣΥΝΘΕΣΕΩΝ 
Αρθρο 27 

1. Η κλήρωση για την κατάρτιση των συνθέσεων των 
ποινικών δικαστηρίων κάθε μηνάς γίνεται από το Α' 
Τριμελές Πλημμελειοδικείο στην πρώτη δικάσιμο του 
δευτέρου δεκαημέρου του προηγουμένου μηνάς από 
αυτοτελή Β' Σύνθεση που θα είναι αποκλειστικά αρ¬ 
μόδια για την κλήρωση των ποινικών συνθέσεων. Αν 
όμως τέτοια δικάσιμος δεν υπάρχει ή ματαιωθεί για 
οποιοδήποτε λόγο, η κλήρωση γίνεται την επόμενη δι¬ 
κάσιμο ή εργάσιμη ημέρα αντιστοίχως. Ο Πρόεδρος 
του Συμβουλίου που διευθύνει το Πρωτοδικείο και ο 
Εισαγγελέας που διευθύνει την Εισαγγελία καταρτίζουν 
πίνακες, οι οποίοι περιλαμβάνουν κατ' αρχαιότητα και 
με αριθμητική σειρά τα ονόματα: 

Στο Πρωτοδικείο: 

α) όλων των Προέδρων Πρωτοδικών από τους οποίους 
κληρώνονται οι Πρόεδροι των Μικτών Ορκωτών Δικα¬ 
στηρίων και ο ανάλογος προς τις υπηρεσιακές ανάγκες 
αριθμός Προέδρων των Τριμελών Πλημμελειοδικείων, 

β) των αρχαιότερων Πρωτοδικών από τους οποίους 
κληρώνονται οι πρόεδροι των υπόλοιπων Τριμελών 
Πλημμελειοδικείων, 

γ) όλων των υπόλοιπων πρωτοδικών, από τους οποί¬ 
ους κληρώνονται τα μέλη των μικτών ορκωτών δικαστη¬ 
ρίων, των τριμελών πλημμελειοδικείων και οι δικαστές 
των μονομελών πλημμελειοδικείων, 

δ) των παρέδρων πρωτοδικών, από τους οποίους κλη¬ 
ρώνονται μόνο τα αριστερά μέλη στις συνθέσεις των 
τριμελών πλημμελειοδικείων. 

Στην εισαγγελία: 

α) όλων των εισαγγελέων πρωτοδικών, από τους οποί¬ 
ους κληρώνονται οι εισαγγελείς των μικτών ορκωτών 
δικαστηρίων και ο ανάλογος προς τις υπηρεσιακές 
ανάγκες αριθμός εισαγγελέων των τριμελών πλημμε¬ 
λειοδικείων, 

β) όλων των αντεισαγγελέων πρωτοδικών, από τους 

οποίους κληρώνονται οι εισαγγελείς των υπόλοιπων 
τριμελών πλημμελειοδικείων και ανάλογος προς τις 
υπηρεσιακές ανάγκες αριθμός εισαγγελέων των μονο¬ 
μελών πλημμελειοδικείων, 

γ) των παρέδρων εισαγγελίας, από τους οποίους 
κληρώνονται εισαγγελείς των μονομελών πλημμελειο¬ 
δικείων και εφόσον επιβάλλεται από υπηρεσιακές ανά¬ 
γκες και ανάλογος αριθμός εισαγγελέων των τριμελών 
πλημμελειοδικείων. 

Άρθρο 28 

1. Με βάση τους πίνακες που αναφέρονται στο προη¬ 
γούμενο άρθρο ενεργείται η κλήρωση έως ότου συγκρο¬ 
τηθούν όλες οι συνθέσεις των ποινικών δικαστηρίων του 
μηνός. Αν εξαντληθούν οι κλήροι πριν συμπληρωθούν 
όλες οι συνθέσεις, τοποθετούνται πάλι στην κληρωτίδα. 
Δικαστικοί λειτουργοί, οι οποίοι κατά τη διάρκεια του 
ίδιου δικαστικού έτους έχουν κληρωθεί κατ’ επανάληψη, 
έχουν δικαίωμα να ζητήσουν με προσφυγή στο τριμελές 
συμβούλιο ή στον προϊστάμενο της εισαγγελίας την 
εξαίρεσή τους από την κλήρωση του επομένου μηνός. 
Στην κληρωτίδα δεν τίθενται τα ονόματα δικαστικών 
λειτουργών που έχουν συμπληρώσει την ανάλογη μη¬ 
νιαία υπηρεσία. 

2. Ειδικότερα η κλήρωση για τα δικαστήρια που λει¬ 
τουργούν στο Πρωτοδικείο γίνεται ως εξής: 

Α. Μικτά Ορκωτά Δικαστήρια. 

1. Πρόεδροι 

Στην κληρωτίδα εισάγονται κλήροι με τα ονόματα 
όλων των Προέδρων Πρωτοδικών που υπηρετούν στο 
Πρωτοδικείο. Κληρώνονται τακτικοί για όλες τις δικασί¬ 
μους του Μικτού Ορκωτού Δικαστηρίου (Μ.Ο.Δ) του μη¬ 
νός. Μετά κληρώνονται και ισάριθμοι αναπληρωματικοί. 

2. Μέλη των συνθέσεων 

Στη συνέχεια εισάγονται στην κληρωτίδα κλήροι με 
τα ονόματα όλων των Πρωτοδικών που υπηρετούν στο 
Πρωτοδικείο, εκτός από τα ονόματα των αρχαιότερων 
Πρωτοδικών που κληρώνονται ως Πρόεδροι των Τριμε¬ 
λών Πλημμελειοδικείων. Κληρώνονται τόσοι Πρωτόδικες 
για να συμπληρωθούν τα τακτικά και αναπληρωματικά 
μέλη του Μικτού Ορκωτού Δικαστηρίου, για όλες τις 
δικασίμους του μηνός. 

3. Εισαγγελείς 

Στην κληρωτίδα εισάγονται κλήροι με όλα τα ονόμα¬ 
τα του οικείου πίνακα των Εισαγγελέων Πρωτοδικών. 
Κληρώνονται ισάριθμοι προς τις δικασίμους τακτικοί και 
στη συνέχεια ισάριθμοι των τακτικών αναπληρωματικοί. 

Β. Τριμελή Πλημμελειοδικεία 

1. Πρόεδροι 

Στην κληρωτίδα εισάγονται κλήροι με τα ονόματα 
όλων των Προέδρων Πρωτοδικών που υπηρετούν στο 
Πρωτοδικείο, καθώς και των αρχαιότερων Πρωτοδικών, 
σε αριθμό ανάλογο προς τις υπηρεσιακές ανάγκες. Κλη¬ 
ρώνονται τακτικοί για όλες τις δικασίμους των Τριμελών 
Πλημμελειοδικείων του μηνός. Μετά κληρώνονται και 
ισάριθμοι αναπληρωματικοί. 

2. Μέλη των συνθέσεων 

Στην κληρωτίδα εισάγονται κλήροι με όλα τα ονόματα 
των υπολοίπων Πρωτοδικών (πλην των αρχαιοτέρων 
που προεδρεύουν στα Τριμελή Πλημμελειοδικεία). Κλη¬ 
ρώνονται τόσοι Πρωτόδικες όσοι απαιτούνται για να 


συμπληρωθούν τα δεξιά και αριστερά μέλη των συνθέ¬ 
σεων. Για τις θέσεις των αριστερών μελών μπορούν να 
παραμείνουν κενές τόσες θέσεις όσες θα καλυφθούν 
με την κλήρωση των Παρέδρων Πρωτοδικών που υπη¬ 
ρετούν στο Πρωτοδικείο, σύμφωνα με όσα ακολούθως 
αναφέρονται. Εισάγονται στην κληρωτίδα κλήροι με τα 
ονόματα των Παρέδρων Πρωτοδικών, που υπηρετούν 
στο Πρωτοδικείο. Κληρώνονται τόσοι όσοι απαιτούνται 
για να συμπληρωθούν τα αριστερά μέλη των συνθέσεων 
σύμφωνα με τη μηνιαία υπηρεσία. 

3. Εισαγγελείς 

Εισάγονται στην κληρωτίδα κλήροι με τα ονόματα 
του οικείου πίνακα των Εισαγγελέων Πρωτοδικών, των 
Αντεισαγγελέων Πρωτοδικών και εφόσον επιβάλλεται 
από υπηρεσιακές ανάγκες και ανάλογος αριθμός με 
ονόματα Παρέδρων Εισαγγελίας. Κληρώνονται πρώτα 
οι τακτικοί και ακολούθως οι αναπληρωματικοί χωρίς 
να συμπίπτει η υπηρεσίας τους. 

Γ. Μονομελή Πλημμελειοδικεία 

1. Στην κληρωτίδα εισάγονται κλήροι με τα ονόματα 
όλων των Πρωτοδικών πλην εκείνων (των αρχαιότερων) 
που κληρώνονται ως Πρόεδροι των Τριμελών Πλημμε¬ 
λειοδικείων και κληρώνονται τόσοι όσοι απαιτούνται για 
να συμπληρωθούν οι συνθέσεις σύμφωνα με τη μηνιαία 
υπηρεσία. 

2. Εισαγγελείς 

Εισάγονται στην κληρωτίδα κλήροι με τα ονόματα του 
οικείου πίνακα των Αντεισαγγελέων Πρωτοδικών και 
Παρέδρων Εισαγγελίας. Κληρώνονται πρώτα οι τακτικοί 
και ακολούθως οι αναπληρωματικοί, χωρίς να συμπίπτει 
η υπηρεσία τους. 

Δ. Αυτόφωρα Τριμελή και Μονομελή Πλημμελειοδι¬ 
κεία μη εργασίμων ημερών (Σαββάτου, Εορτών, Εκλογών 
κ.λ.π.). 

Για μεν τα αυτόφωρα Τριμελή Πλημμελειοδικεία εφαρ¬ 
μόζονται όσα ανωτέρω αναφέρονται για τα τακτικά 
Τριμελή Πλημμελειοδικεία, για δε τα αυτόφωρα Μονο¬ 
μελή Πλημμελειοδικεία όσα αναφέρονται για τα τακτικά 
Μονομελή Πλημμελειοδικεία. 

3. Στο δικαστήριο που ενεργεί την κλήρωση μετέχουν 
δύο (2) γραμματείς, οι οποίοι τηρούν πρόχειρα πρακτικά 
χωριστά, με χρήση χημικού χάρτη σε δύο όμοια πρωτό¬ 
τυπα ο καθένα, τα οποία υπογράφονται στην έδρα από 
τα μέλη της συνθέσεως, Το ένα από αυτά αναρτάται 
αμέσως στο πίνακα ανακοινώσεων του Δικαστηρίου. 

4. Με την ίδια διαδικασία ορίζονται οι αναπληρωματι¬ 
κοί δικαστές και εισαγγελείς, οι συμπάρεδροι δικαστές 
και οι δεύτεροι εισαγγελείς. 

Αρθρο 29ο 

Αντικατάσταση δικαστή που έχει κληρωθεί ως μέλος 
της σύνθεσης δικαστηρίου, καθώς και του εισαγγελέα 
δεν επιτρέπεται παρά μόνον από τον αναπληρωματικό 
δικαστή που ορίζεται κατά τη διαδικασία των παραγρά¬ 
φων 4 και 5 του άρθρου 17 Β του Ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών», για λόγους ασθένειας ή ανυπέρβλητης 
υπηρεσιακής ή προσωπικής ανάγκης του κληρωθέντος 
μέλους της σύνθεσης του δικαστηρίου. Ο λόγος της 
αναπλήρωσης αναγράφεται στα πρακτικά του δικα¬ 
στηρίου. 

Άρθρο 30ο 

Οι διατάξεις των προηγούμενων άρθρων 27, 28 και 
29 περί κληρώσεως των συνθέσεων των ποινικών δι¬ 
καστηρίων, δεν έχουν εφαρμογή στην κατάρτιση των 
συνθέσεων των δικαστηρίων ανηλίκων. Το Μονομελές 
Δικαστήριο Ανηλίκων συγκροτείται από τον Δικαστή 
των Ανηλίκων (τακτικό ή αναπληρωτή του) και συμ¬ 
μετέχει εισαγγελικός λειτουργός οριζόμενος από τον 
Εισαγγελέα που διευθύνει την Εισαγγελία Πρωτοδικών. 
Το Τριμελές Δικαστήριο ανηλίκων συγκροτείται από τον 
δικαστή των ανηλίκων και από δυο πλημμελειοδίκες, 
οριζόμενους από τον Πρόεδρο του Τριμελούς Συμβου¬ 
λίου, του δικαστηρίου δε τούτου προεδρεύει, ει δυνατόν, 
ο δικαστής των ανηλίκων και συμμετέχει ο εισαγγελικός 
λειτουργός οριζόμενος από τον Εισαγγελέα που διευ¬ 
θύνει την Εισαγγελία Πρωτοδικών. 

Αρθρο 31ο 

1. Απαγορεύεται να προσδιοριστεί ή ν' αναβληθεί υπό¬ 
θεση σε δικάσιμο για την οποία έχει γίνει η κλήρωση της 
σύνθεσης του δικαστηρίου. Κατ' εξαίρεση επιτρέπεται: 

Β. Η αναβολή 1) αν ο νόμος ορίζει προθεσμία αναβο¬ 
λής, 2) αν συντρέχει λόγος αναβολής σε σύντομη ρητή 
δικάσιμο, που αιτιολογείται ειδικά στην απόφαση. 

2. Ο προσδιορισμός των ποινικών υποθέσεων γίνεται 
από τον αρμόδιο εισαγγελέα με σημείωση της δικασί¬ 
μου, χρονολογία και υπογραφή του στους φακέλους 
των δικογράφων». 

ΚΕΦΑΛΑΙΟ ΟΓΔΟΟ 
ΤΜΗΜΑΤΑ ΔΙΑΚΟΠΩΝ 
Αρθρο 32ο 

Η Ολομέλεια του Πρωτοδικείου καταρτίζει τα τμήματά 
του για το διάστημα των διακοπών (1 Ιουλίου μέχρι 15 
Σεπτεμβρίου), ανάλογα με την κίνηση του και τον αριθμό 
των υπηρετούντων δικαστικών λειτουργών ο αριθμός 
των τμημάτων των διακοπών, το χρονικό διάστημα λει¬ 
τουργίας κάθε τμήματος, ο αριθμός των δικαστικών λει¬ 
τουργών που θα υπηρετούν σε κάθε τμήμα, οι δικάσιμοι 
κατά τμήμα κλπ, επί πολιτικών και ποινικών υποθέσεων, 
καθορίζονται με προηγούμενη απόφαση της Ολομέλειας 
του Πρωτοδικείου, σύμφωνα με το άρθρο 27 παρ. 3 του 
Ν.1756/1988, όπως αντικαταστάθηκε με το άρθρο 6 παρ. 
5 του Ν.1868/1989. 

ΚΕΦΑΛΑΙΟ ΕΝΑΤΟ 
Αρθρο 33ο 

1. Ο όρκος που διατάσσεται με δικαστική απόφαση 
θα δίδεται ενώπιον οποιουδήποτε πολιτικού τμήματος, 
δηλαδή ενώπιον του τμήματος που συνεδριάζει κατά την 
ημέρα που έχει ορισθεί, ως ημέρα δόσεως του όρκου. 

2. Αν με την απόφαση ορίζεται ειδικά το Πολιτικό 
Τμήμα ενώπιον του οποίου πρέπει να δοθεί ο όρκος 
τότε αυτός θα δίνεται ενώπιον του Τμήματος αυτού σε 
δικάσιμο που θα συμπίπτει με την ημέρα δόσεώς του. 

Αρθρο 34ο 

1. Το Γραφείο Νομολογίας καΓΕρευνας, που προβλέ- 
πεται από τη διάταξη του άρθρου 20 του Ν. 1756/1988 
διευθύνεται από Πρόεδρο Πρωτοδικών, συνεπικουρού- 
μενο από δύο Πρωτόδικες, τους οποίους ορίζει το Τρι¬ 


μελές Συμβούλιο και στελεχώνεται από επαρκή αριθμό 
υπαλλήλων της Γραμματείας, οι οποίοι απασχολούνται 
με την διεκπεραίωση των εργασιών του Γ ραφείου και 
την οργάνωση της Βιβλιοθήκης του Δικαστηρίου. Στο 
γραφείο αυτό ορίζεται να υπηρετούν ένας (1) τουλάχι¬ 
στον υπάλληλος. 

2. Στο Πρωτοδικείο λειτουργεί επιστημονικό Συμβού¬ 
λιο, το οποίο είναι Πενταμελές και απαρτίζεται από τα 
τρία μέλη του Γραφείου Νομολογίας και Έρευνας και 
από δύο (2) μέλη της Ολομέλειας, τα οποία ορίζει η Ολο¬ 
μέλεια ή κατ' εξουσιοδότησή της το Τριμελές Συμβούλιο. 

3. Η θητεία των πιο πάνω μελών (Γραφείο Νομολογί¬ 
ας - έρευνας και Επιστημονικού Συμβουλίου) είναι διε¬ 
τής. Αν για οποιοδήποτε λόγο (μετάθεση, θάνατος κλπ) 
εκλείψει κάποιο μέλος, ορίζεται κατά τον ίδιο τρόπο για 
το υπόλοιπο έτος της θητείας τους. 

4. Έργο του Επιστημονικού Συμβουλίου είναι: 

α) Συνεπικουρεί τα μέλη του Γ ραφείου Νομολογίας 
καΓΕρευνας στα καθήκοντά τους. 

β) Ενημερώνει τους Δικαστές για την πρόσφατη νομο¬ 
λογία του Πρωτοδικείου και φροντίζει για την ενότητα 
αυτής. 

γ) Μεριμνά για τη δημοσίευση σε νομικά περιοδικά ή 
σε ειδικό τεύχος του Πρωτοδικείου όσων αποφάσεων 
του Πρωτοδικείου κρίνει ότι παρουσιάζουν ενδιαφέρον. 

δ) Εισηγείται επί θεμάτων, που χρήζουν νομοθετικής 
ρύθμισης, τα οποία το Τριμελές Συμβούλιο θέτει υπόψη 
της Ολομέλειας και του Υπουργείου Δικαιοσύνης. 

ε) Εισηγείται επί παντός θέματος που προάγει τη 
νομική επιστήμη και 

στ) Στο επιστημονικό Συμβούλιο συμμετέχει, όταν το 
κρίνει απαραίτητο, ο Πρόεδρος του Τριμελούς Συμβου¬ 
λίου. 

ΜΕΡΟΣ ΤΡΙΤΟ 
ΚΕΦΑΛΑΙΟ ΔΕΚΑΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 
ΤΟΥ ΠΡΩΤΟΔΙΚΕΙΟΥ 
Αρθρο 35ο 

1. ΤΜΗΜΑ ΔΙΟΙΚΗΤΙΚΟΥ: Σ’ αυτό οι υπάλληλοι θα ασχο¬ 
λούνται με τις εξής εργασίες: α) με την τήρηση των 
βιβλίων πρωτοκόλλου διοικητικής και εμπιστευτικής αλ¬ 
ληλογραφίας του Προέδρου του Τριμελούς Συμβουλίου, 
του Τριμελούς Συμβουλίου και του Προϊσταμένου της 
Διευθύνσεως Γραμματείας του Πρωτοδικείου, με την 
διεκπεραίωση της αλληλογραφίας του Προέδρου του 
Τριμελούς Συμβουλίου, του Τριμελούς Συμβουλίου και 
του Προϊσταμένου της Διευθύνσεως Γ ραμματείας β) με 
την έκδοση της υπηρεσίας των Δικαστών, την τήρηση 
του Μητρώου Δικαστών και Υπαλλήλων, την τήρηση των 
ατομικών φακέλων των υπαλλήλων, την τήρηση του βι¬ 
βλίου αδειών δικαστών και υπαλλήλων, τα βιβλία αδειών 
συμβολαιογράφων και του βιβλίου εκθέσεων Γραμματέα 
γ) με την τήρηση των σχετικών βιβλίων πειθαρχικών των 
υπαλλήλων, συμβολαιογράφων, υποθηκοφυλάκων και 
δικ. επιμελητών, δ) με την τήρηση των βιβλίων πράξεων 
του Προέδρου του Τριμελούς Συμβουλίου Διεύθυνσης 
του Πρωτοδικείου, αποφάσεων του Τριμελούς Συμβου¬ 
λίου Διεύθυνσης του Πρωτοδικείου, αποφάσεων του 
δικαστηρίου σε συμβούλιο και Ολομελειών και την κα- 
θαρογραφή των σχετικών αποφάσεων ε) με την τήρηση 

των σχετικών εκθέσεων επιθεωρήσεως, την τήρηση του 
βιβλίου διαιτησιών και με τη διαβίβαση των διαφόρων 
πινάκων εργασιών και εκκρεμοτήτων Δικαστών στ) με τη 
σύνταξη των πρακτικών ορκωμοσίας των υπαλλήλων, δι¬ 
κηγόρων, συμβολαιογράφων και δικαστικών επιμελητών 
ζ) με τη σύνταξη των εκθέσεων εμφανίσεως δικαστικών 
λειτουργών, δικαστικών υπαλλήλων και συμβολαιογρά¬ 
φων, η) με την πρακτική άσκηση των εκπαιδευομένων 
της Εθνικής σχολής Δικαστών, θ) με το διορισμό δικα¬ 
στών ως δικαστικών αντιπροσώπων στις εκλογές των 
σωματείων και με τον ορισμό τους ως Προέδρων σε 
Επιτροπές - Συμβούλια, ι) με τη διαφύλαξη των σχετι¬ 
κών αρχείων των ανωτέρω και τέλος κ) με την τήρη¬ 
ση αρχείου των εκλογών, χορήγησης πιστοποιητικών, 
προετοιμασίας και διεκπεραίωσης όλων των διαδικα¬ 
σιών που απαιτούνται για την έκδοση αποτελεσμάτων 
Βουλευτικών, Νομαρχιακών και Δημοτικών Εκλογών και 
φύλαξης των πρωτοτύπων εκλογικών καταλόγων των 
εκλογέων Δήμων και Κοινοτήτων της περιφέρειας του 
Πρωτοδικείου Θεσσαλονίκης. 

2. ΤΜΗΜΑ ΜΗΧΑΝΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ. 
Με αρμοδιότητες: 1) την κάλυψη των μηχανογραφικών 
αναγκών από πλευράς ανάλυσης, σχεδίασης, προγραμ¬ 
ματισμού, βελτίωσης, αναπρογραμματισμού, τεκμηρί¬ 
ωσης, υλοποίησης, υποστήριξης και αναβάθμισης των 
εφαρμογών και σύνταξης ειδικών τεχνικών μελετών και 
μελετών σκοπιμότητας, 2) τη μέριμνα για την καλή λει¬ 
τουργία, εκμετάλλευση και συντήρηση του εξοπλισμού 
Πληροφορικής και την ασφάλεια του όλου συστήματος, 
3) την παροχή υποστήριξης για την κάλυψη αναγκών 
σε εξειδικευμένους τομείς της Πληροφορικής [βάσεις 
δεδομένων, επικοινωνίες, υλικό (Η3γ0\λ/3γθ), λογισμικό 
(δοίΙ\Λ/3Γθ), κ.λ.π.], 4) την απλούστευση των διαδικασιών 
σε συνδυασμό με τη μηχανοργάνωση - μηχανογράφηση 
αυτών, 5) την παρακολούθηση των τεχνολογικών εξε¬ 
λίξεων στον τομέα της μηχανοργάνωσης, έρευνα της 
αγοράς και τήρηση στοιχείων για τις τεχνικές προδι¬ 
αγραφές και δυνατότητες των σχετικών μηχανημάτων 
και εισήγηση για την αναβάθμιση και τον εκσυγχρονισμό 
του εξοπλισμού Πληροφορικής, 6) τη μέριμνα για την 
κατάρτιση και εφαρμογή προγραμμάτων εκπαίδευσης 
του προσωπικού πάνω στη χρήση και λειτουργία του 
εξοπλισμού Πληροφορικής (μηχανημάτων και εφαρμο¬ 
γών), 7) την έκδοση στατιστικών στοιχείων, επί των 
τηρουμένων στους υπολογιστές στοιχείων, 8) Ηλεκτρο¬ 
νική Διαχείριση αιτήσεων, δικογράφων, αποφάσεων, κλπ 
με τη συνεργασία των εμπλεκομένων Τμημάτων και 

9) Σχεδιασμός - Δόμηση ύλης - Διοικητική Υποστήριξη, 
μεταφορά δεδομένων, κ.λπ. Ιστοσελίδας Πρωτοδικείου, 

10) εισαγωγή και διαγραφές δικασίμων, 11) διάφορες 
διορθώσεις και συμπληρώσεις στοιχείων που ζητούν 
τα εμπλεκόμενα Τμήματα και 12 ) την έκδοση πινάκων 
με αριθμό υποθέσεων για κάθε δικάσιμο και διαδικασία 
για τις έδρες και τον προσδιορισμό από τους Προέ¬ 
δρους και τη σύνταξη μηνιαίων πινάκων εργασιών των 
Δικαστών και τετραμηνιαίων πινάκων εκκρεμότητας 
Δικαστών και 13) Επιχειρησιακή και τεχνική ευθύνη λει¬ 
τουργίας δικτύου ΣΥΖΕΥΞΙΣ του Πρωτοδικείου. 

3. ΤΜΗΜΑ ΛΟΓΙΣΤΙΚΟΥ - ΔΙΑΧΕΙΡΙΣΗΣ ΥΛΙΚΟΥ ΚΑΙ 
ΕΠΙΧΟΡΗΓΗΣΕΩΝ: Στο τμήμα αυτό υπάγονται οι υπη¬ 
ρεσίες Α) ΛΟΓΙΣΤΗΡΙΟΥ - ΔΙΑΧΕΙΡΙΣΗΣ ΥΛΙΚΟΥ που 


διεκπεραιώνει κάθε οικονομική εργασία η οποία δεν 
υπάγεται στην αποκλειστική αρμοδιότητα του κάτωθι 
υπό στοιχείο (Β) ΕΙΔΙΚΟΥ ΓΡΑΦΕΙΟΥ που προβλέπε- 
ται από τη διάταξη του άρθρου 64 του Ν. 3900/2010, 
όπως ιδίως 1) κάθε γενική εργασία που έχει σχέση με 
τη λογιστική υπηρεσία του Πρωτοδικείου, όπως η σύ¬ 
νταξη μισθοδοτικών καταστάσεων των δικαστών και 
των υπαλλήλων, η είσπραξη και πληρωμή των πάσης 
φύσεως αποδοχών, η τήρηση αρχείων και ατομικών 
φακέλων δικαστών και των υπαλλήλων, 2) η είσπραξη 
και απόδοση αμοιβών αρχαιρεσιών Σωματείων και Συν¬ 
δικαλιστικών Οργανώσεων, 3) η διαχείριση και διανομή 
διαφόρων ειδών και υλικών, εντύπων, βιβλίων, βιβλιο¬ 
δεσίας, διατηρητέου αρχείου όλων των Τμημάτων του 
Πρωτοδικείου, με παρακολούθηση της αποθήκης, 4) η 
τήρηση των βιβλίων βιβλιοθήκης και παγίων, 5) η τήρηση 
των διαδικασιών εκποίησης και καταστροφής άχρηστων 
ειδών και υλικών, κ.ο.κ. Β) ΕΙΔΙΚΟΥ ΓΡΑΦΕΙΟΥ ΔΙΑΧΕΙΡΙ¬ 
ΣΗΣ ΕΤΗΣΙΑΣ ΕΠΙΧΟΡΗΓΗΣΗΣ ΤΑΧΔΙΚ, το οποίο, τελόν 
υπό την εποπτεία και διαχείριση Τριμελούς Επιτροπής 
που ορίζεται για διετή θητεία από την Ολομέλεια του 
Πρωτοδικείου, κατά τους όρους και προϋποθέσεις των 
διατάξεων του άρθρου 64 του Ν. 3900/2010, επιλαμβά¬ 
νεται κάθε εργασίας σχετικής με την ανάθεση υπηρε¬ 
σιών καθαριότητας, συντήρησης ηλεκτρομηχανολογικού 
εξοπλισμού και εγκαταστάσεων, ανελκυστήρων, εξοπλι¬ 
σμού πληροφορικής, μηχανών γραφείου, κλιματιστικών 
μηχανημάτων, πυρασφάλειας, φύλαξης και κάθε άλλης 
έκτακτης, συναφούς προς τις ανωτέρω, δαπάνης, καθώς 
επίσης για την προμήθεια γραφικής ύλης, αναλώσιμων 
υλικών των ως άνω μηχανημάτων ή εγκαταστάσεων και 
ειδών υγιεινής ή καθαριότητας. 

4. ΤΜΗΜΑ ΚΑΤΑΟΕΣΕΩΣ ΔΙΚΟΓΡΑΦΩΝ: Σ’ αυτό οι 
υπάλληλοι θα ασχολούνται με την κατάθεση των δι¬ 
κογράφων όλων των πολιτικών διαδικασιών, αγωγών, 
ανακοπών, κλήσεων, εφέσεων, αιτήσεων ασφαλιστικών 
μέτρων, την καταχώριση των διαδίκων στον υπολογιστή, 
την ετοιμασία των πινακίων και τη χορήγηση αντιγρά¬ 
φων. Επίσης ασχολούνται με την κατάρτιση του πίνακα 
πραγματογνωμόνων πολιτικών δικαστηρίων. Τέλος στο 
τμήμα αυτό γίνεται η κατάθεση των πρακτικών του άρ¬ 
θρου 214 Α ΚΠολΔ (εξωδικαστικής επίλυσης διαφοράς). 

5. ΤΜΗΜΑ ΓΡΑΜΜΑΤΕΩΝ ΕΔΡΩΝ ΠΟΛΥΜΕΛΟΥΣ ΠΟ¬ 
ΛΙΤΙΚΗΣ ΔΙΑΔΙΚΑΣΙΑΣ: Στο τμήμα αυτό οι υπάλληλοι θα 
ασχολούνται ως Γραμματείς Εδρών με τη σύνταξη και 
καθαρογραφή των πρακτικών συνεδριάσεων. Η απο- 
μαγνητοφώνηση των πρακτικών γίνεται από ιδιωτική 
εταιρία. Επίσης, στο τμήμα αυτό υπάγεται η τήρηση του 
βιβλίου πραγματογνωμόνων του Πολυμελούς Πρωτοδι¬ 
κείου Θεσσαλονίκης, μ' αντικείμενο την όρκιση, παράτα¬ 
ση, κατάθεση έκθεσης, καθώς και παραίτηση. Υπάγεται 
επίσης η προκατάθεση των προτάσεων εντός 20 ημε¬ 
ρών, η χρέωση των δικογραφιών προς τους προέδρους, 
καθώς και η υποχρέωση στους Δικαστές, ο έλεγχος 
και η επικύρωση των μηνιαίων πινάκων εργασιών των 
Δικαστών, καθώς και των τετραμηνιαίων πινάκων εκκρε¬ 
μότητας Δικαστών. Με την κατάργηση του Τμήματος 
Διεξαγωγών, το αντικείμενο αυτού υπάγεται πλέον στο 
παραπάνω Τμήμα με αρμοδιότητα τη διεξαγωγή αποδεί¬ 
ξεων εκτός ακροατηρίου και τη σύνταξη της σχετικής 
εκθέσεως, καθώς και η διεκπεραίωση των διεξαγωγών 
με δικαστική συνδρομή. 

6. ΤΜΗΜΑ ΓΡΑΜΜΑΤΕΩΝ ΕΔΡΩΝ ΜΟΝΟΜΕΛΟΥΣ ΠΟ¬ 
ΛΙΤΙΚΗΣ ΔΙΑΔΙΚΑΣΙΑΣ. Σ’ αυτό οι υπάλληλοι θα ασχο¬ 
λούνται ως Γραμματείς σ’ όλα τα τμήματα πολιτικής 
διαδικασίας, πλην των υποθέσεων ασφαλιστικών μέ¬ 
τρων, και με τη σύνταξη και καθαρογραφή πρακτικών 
συνεδριάσεως. Επίσης υπάγεται στο τμήμα αυτό η τή¬ 
ρηση του βιβλίου πραγματογνωμόνων του Μονομελούς 
Πρωτοδικείου Θεσσαλονίκης, μ’ αντικείμενο, την όρκιση 
παράταση κατάθεσης έκθεσης πραγματογνώμονα κα¬ 
θώς και την παραίτηση και προκατάθεση των προτά¬ 
σεων, ο έλεγχος και η επικύρωση των μηνιαίων πινάκων 
εργασιών των Δικαστών, καθώς και των τετραμηνιαίων 
πινάκων εκκρεμότητας Δικαστών. 

7. ΤΜΗΜΑ ΔΗΜΟΣΙΕΥΣΗΣ ΠΟΛΙΤΙΚΩΝ ΑΠΟΦΑΣΕΩΝ - 
ΕΝΔΙΚΩΝ ΜΕΣΩΝ. Με αρμοδιότητα τη δημοσίευση των 
πολιτικών αποφάσεων, την πληροφόρηση και τα ένδικα 
μέσα κατά των πολιτικών αποφάσεων καθώς και η έρευ¬ 
να των πιστοποιητικών από το 1989 και μετά. Επίσης, το 
βιβλίο καταθέσεων αγωγών τηρείται στο τμήμα αυτό. 

8. ΤΜΗΜΑ ΑΣΦΑΛΙΣΤΙΚΩΝ ΜΕΤΡΩΝ - ΔΙΑΤΑΓΩΝ ΠΛΗ¬ 
ΡΩΜΗΣ. 

Με αρμοδιότητες: 

Α) Ασφαλιστικά: 1. τήρηση αρχείου αποφάσεων και 
χορήγηση αντιγράφων. 2. τήρηση δικασίμων (με τα 
πρωτότυπα των αιτήσεων), 3. παραλαβή σημειωμάτων 
και διεκπεραίωση των δικασίμων που συζητήθηκαν. 
4. διεκπεραίωση καθημερινά των δικασίμων των προ¬ 
σημειώσεων (συναινετικών) και χορήγηση αντιγράφων 
των αποφάσεων τους, 5. τήρηση βιβλίων αντικλήτων, 
εξομολογήσεων πλοιάρχων 6. διεκπεραίωση διαδικα¬ 
σίας χορήγησης δωρεάν νομικής βοήθειας (αποφάσεις 
κλπ) 7. έλεγχος και επικύρωση των μηνιαίων πινάκων 
εργασιών των Δικαστών, καθώς και των τετραμηνιαίων 
πινάκων εκκρεμότητας Δικαστών. 

Β) Διαταγές πληρωμής: 1. παραλαβή αιτήσεων για 
έκδοση διαταγών πληρωμής και με κάθε συναφή προς 
την έκδοση αυτών εργασία (χορήγηση αντιγράφων, πα¬ 
ραλαβή εκθέσεων επιδόσεων, τήρηση αρχείου αυτών). 

9. ΤΜΗΜΑ ΚΑΘΑΡΟΓΡΑΦΗΣ ΠΟΛΙΤΙΚΩΝ ΑΠΟΦΑΣΕΩΝ. 
Με αρμοδιότητα την καθαρογραφή των αποφάσεων 
του Πολυμελούς και Μονομελούς Πρωτοδικείου επί 
υποθέσεων κάθε διαδικασίας, των αποφάσεων ειδικών 
διαδικασιών και ασφαλιστικών μέτρων και με την επι¬ 
μέλεια για τη θεώρηση αυτών, ως και με την καθαρο- 
γραφή των Βουλευμάτων μόνο όταν, κατά την κρίση 
του Προέδρου του Τριμελούς Συμβουλίου που διευθύνει 
το Πρωτοδικείο, επιβάλλεται αυτό εκ του αριθμού των 
ακαθαρόγραφων βουλευμάτων. 

10. ΤΜΗΜΑ ΓΕΝΙΚΟΥ ΑΡΧΕΙΟΥ ΠΟΛΙΤΙΚΩΝ ΑΠΟΦΑ¬ 
ΣΕΩΝ Με αρμοδιότητα τη διαφύλαξη των εκδιδομένων 
πολιτικών αποφάσεων και πρακτικών, διασκέψεων και 
δημοσιεύσεων όλων των πολιτικών διαδικασιών, των 
προτάσεων σημειωμάτων και λοιπών σχετικών, τη φύ¬ 
λαξη των εκθέσεων διεξαγωγής αποδείξεως εξετάσεως 
μαρτύρων, των εκθέσεων πραγματογνωμόνων, σχεδια¬ 
γραμμάτων, ματαιωθεισών πρωτοτύπων αγωγών, πρω¬ 
τοτύπων πινακίων όλων των διαδικασιών, κληρονομη- 
τηρίων, ενδίκων μέσων, ειδικών πρακτικών, αποφάσεων 
διαιτησιών κλπ.Έκδοση των απογράφων που αφορούν 
πολιτικές αποφάσεις παλαιών και νέων. Επικύρωση αντι¬ 
γράφων όλων των αντικειμένων που βρίσκονται στο 
αρχείο. Βιβλιοδεσία όλων των ανωτέρω κι αρχειοθέτηση 


τους. Κάθε έτος ο Προϊστάμενος του Αρχείου φροντίζει 
για την καταστροφή αρχειακού υλικού παλαιοτέρων 
ετών. Τήρηση των βιβλίων των εταιριών, χορήγηση αντι¬ 
γράφων και φύλαξη αρχείου 

11. ΤΜΗΜΑ ΠΤΩΧΕΥΣΕΩΝ. Με αρμοδιότητα κάθε ερ¬ 
γασία που ανάγεται στη Γραμματεία του Εισηγητού 
πτωχεύσεων, τη φύλαξη των σχετικών εγγράφων και 
την έκδοση πιστοποιητικών. 

12. ΤΜΗΜΑ ΕΠΙΜΕΛΗΤΩΝ ΔΙΚΑΣΤΗΡΙΩΝ στην αρμοδιό¬ 
τητα του οποίου υπάγονται: α) Η παραλαβή, καταχώρη- 
ση, διανομή και αποστολή αλληλογραφίας του Πρωτο¬ 
δικείου, β) Η καταχώρηση και διανομή της εσωτερικής 
αλληλογραφίας στο Δικαστικό Μέγαρο, γ) Η παραλαβή, 
καταχώρηση των ανακριτικών δικογραφιών και παράδο¬ 
ση, μετά τη χρέωση αυτών, στους αρμόδιους ανακριτές, 
δ) Η διανομή στα γραφεία των Προέδρων Πρωτοδικών 
και στις θυρίδες των Πρωτοδικών των πόσης φύσεως 
υπηρεσιακών εγγράφων, ε) Η παραλαβή από την Εισαγ¬ 
γελία Πρωτοδικών και παράδοση προς μελέτη στους 
Προέδρους Πρωτοδικών και Προεδρεύοντες Πρωτόδι¬ 
κες των ποινικών δικογραφιών, στ) Οι επιδόσεις προς 
φυσικά ή νομικά πρόσωπα κλήσεων, αποφάσεων και 
κάθε άλλου εγγράφου, κατόπιν σχετικών παραγγελιών 
υπηρεσιών του Πρωτοδικείου ή άλλων Δικαστικών Αρ¬ 
χών, ζ) Η μέριμνα για την ευταξία των ακροατηρίων και 
η εν γένει εκτέλεση των υπηρεσιών του Δικαστηρίου 
που ανατίθενται σ’ αυτούς από τον Προϊστάμενο της 
Διεύθυνσης και η) Η εν γένει συνδρομή των υπηρεσιών 
του Πρωτοδικείου σε κάθε θέμα διοικητικής υποστήρι¬ 
ξης και μέριμνας. 

13. ΤΜΗΜΑ ΠΙΣΤΟΠΟΙΗΤΙΚΩΝ -ΔΙΑΘΗΚΩΝ - ΣΩΜΑΤΕΙ¬ 
ΩΝ - ΕΤΑΙΡΙΚΩΝ: Με αρμοδιότητα τη φύλαξη του αρ¬ 
χείου των δημοσιευμένων μέχρι 28-2-2013 διαθηκών, τη 
σύνταξη εκθέσεων αποδοχής κληρονομιάς και αποποιή- 
σεως κληρονομιάς, την τήρηση των βιβλίων σωματείων 
και ενεχύρων, την έκδοση αντιγράφων, των στο τμήμα 
αυτό φυλασσομένων εγγράφων και την έκδοση πιστο¬ 
ποιητικών σχετικών προς τις ανωτέρω αρμοδιότητες 
του τμήματος. Η τήρηση βιβλίου εγγράφων όπου τίθεται 
η σφραγίδα της Σύμβασης της Χάγης, έκδοση πιστοποι¬ 
ητικών βάσει των κανονισμών της Ε.Ε. για την αναγνώρι¬ 
ση αποφάσεων. Η έκδοση πιστοποιητικών αναγκαστικής 
διαχείρισης και η έρευνα πιστοποιητικών, μέχρι και το 
έτος 1989. Το βιβλίο προγαμιαίων συμβολαίων. Επίσης 
με την τήρηση του βιβλίου συντάξεων ξενοδοχειακής 
πίστης του ν 181/49 και του βιβλίου συμβάσεων ενεχύ¬ 
ρου του ν 1198/49. Επιπλέον, έχει αρμοδιότητα για τη 
δημοσίευση των εταιρικών συμβάσεων και συμβολαίων 
σε όσες περιπτώσεις προβλέπεται τούτο ειδικώς από τη 
νομοθεσία και για την έκδοση σχετικών πιστοποιητικών. 

14. ΤΜΗΜΑ ΤΡΙΜΕΛΟΥΣ ΠΛΗΜΜΕΛΕΙΟΔΙΚΕΙΟΥ- Μ.Ο.Δ. - 
ΓΡΑΦΕΙΟ ΔΙΕΚΠΕΡΑΙΩΣΗΣ. Με αρμοδιότητα τη συμμετο¬ 
χή στις συνεδριάσεις του Τριμελούς Πλημμελειοδικείου 
και του Μικτού Ορκωτού Δικαστηρίου, την κατάρτιση 
της υπηρεσίας Γραμματέων έδρας, την τήρηση και κα- 
θαρογραφή των οικείων πρακτικών και αποφάσεων. Και 
το Γ ραφείο Διεκπεραίωσης με αρμοδιότητα την έκδοση 
φωτοαντιγράφων, την επικύρωση των πρακτικών ποι¬ 
νικών αποφάσεων, τη διαβίβαση στα αρμόδια τμήματα 
των Εισαγγελιών, την καταχώρηση των αποφάσεων των 
παραπάνω ποινικών δικαστηρίων στα οικεία βιβλία, τη 

σύνταξη των στατιστικών πινάκων, την παραλαβή των 
αποφάσεων, των σχετικών δικογραφιών και της τα¬ 
κτοποίησης τους μέχρις αποστολής στο γενικό αρχείο 
ποινικών αποφάσεων και κάθε συναφή εργασία. 

15. ΤΜΗΜΑ ΜΟΝΟΜΕΛΟΥΣ ΠΛΗΜΜΕΛΕΙΟΔΙΚΕΙΟΥ- 
ΑΓΟΡΑΝΟΜΙΚΟΥ ΔΙΚΑΣΤΗΡΙΟΥ-ΔΙΚΑΣΤΗΡΙΩΝ ΑΝΗ- 
ΛΙΚΩΝ-ΓΡΑΦΕΙΟ ΔΙΕΚΠΕΡΑΙΩΣΗΣ. Με αρμοδιότητα 
τη συμμετοχή στις συνεδριάσεις του Μονομελούς 
Πλημμελειοδικείου - Αγορανομικού Δικαστηρίου και 
Δικαστηρίων Ανηλίκων (Μονομελούς και Τριμελούς), 
τις βεβαιώσεις τελεσιδικίας, την κατάρτιση της υπη¬ 
ρεσίας Γραμματέων έδρας, την τήρηση και καθαρο- 
γραφή των οικείων πρακτικών και αποφάσεων. Και το 
Γραφείο Διεκπεραίωσης με αρμοδιότητα την έκδοση 
φωτοαντιγράφων, την επικύρωση των πρακτικών ποι¬ 
νικών αποφάσεων, τη διαβίβαση στα αρμόδια τμήματα 
των Εισαγγελιών, την καταχώρηση των αποφάσεων των 
παραπάνω ποινικών δικαστηρίων στα οικεία βιβλία, τη 
σύνταξη των στατιστικών πινάκων, την παραλαβή των 
αποφάσεων, των σχετικών δικογραφιών και την τακτο¬ 
ποίηση τους μέχρις αποστολής στο γενικό αρχείο ποι¬ 
νικών αποφάσεων και κάθε συναφή εργασία. 

16. ΤΜΗΜΑ ΒΟΥΛΕΥΜΑΤΩΝ ΚΑΙ ΓΡΑΜΜΑΤΕΩΝ ΑΝΑ- 
ΚΡΙΤΙΚΩΝ ΓΡΑΦΕΙΩΝ. Με αρμοδιότητα α) τη συμμετοχή 
στις συνεδριάσεις του συμβουλίου Πλημμελειοδικών, την 
καθαρογραφή των βουλευμάτων και την επιμέλεια για 
την θεώρηση και υπογραφή αυτών, την μετά ταύτα υπο¬ 
βολή των δικογραφιών, με αντίγραφα των βουλευμάτων 
προς τον Εισαγγελέα, την σύνταξη εκθέσεων ενδίκων 
μέσων κατά βουλευμάτων και την υποβολή αντιγράφων 
αυτών στον Εισαγγελέα και σε κάθε εργασία αναγό¬ 
μενη στην γραμματεία του Συμβουλίου Πλημμελειο- 
δικών και β) τη σύνταξη και τήρηση του καταλόγου 
πραγματογνωμόνων. Τα καθήκοντα των Γραμματέων 
των τακτικών και ειδικών ανακριτικών γραφείων είναι 
: η τήρηση των βιβλίων των ανακριτικών γραφείων, η 
χορήγηση αντιγράφων, η συμμετοχή και δακτυλογρά¬ 
φηση των καταθέσεων των μαρτύρων, των απολογιών 
των κατηγορουμένων κ.λ.π., η σύνταξη των κλήσεων και 
η μέριμνα της επίδοσης τους προς τους μηνυτές και 
κατηγορουμένους. 

17. ΤΜΗΜΑ ΕΚΚΑΘΑΡΙΣΕΩΣ ΚΑΙ ΕΝΔΙΚΩΝ ΜΕΣΩΝ 
ΚΑΤΑ ΠΟΙΝΙΚΩΝ ΑΠΟΦΑΣΕΩΝ. Με αρμοδιότητα α) την 
εκκαθάριση των απολήψιμων των ποινικών αποφάσεων, 
την βεβαίωση των στα αρμόδια Δημόσια Ταμεία και την 
καταχώρηση των, στα οικεία βιβλία, την εκκαθάριση 
και βεβαίωση των κατά τον Κωδ. Πολιτικής Δικονομίας 
επιβαλλομένων χρηματικών ποινών, τελών και λοιπών 
εξόδων, την τήρηση αρχείου ποινικών υποθέσεων εκδι- 
κασθεισών απόντος του κατηγορουμένου, την σύνταξη 
των ενδίκων μέσων κατ’ αποφάσεων όλων των ποινικών 
δικαστηρίων και την αποστολή αρμοδίως των σχετικών 
εκθέσεων και σε κάθε άλλη εργασία της γραμματείας 
σχετική με τα ανωτέρω αντικείμενα, β) Στο τμήμα τού¬ 


το θα τοποθετούνται τρεις (3) διαχειριστές (ταμίες), 
θέσεις που ειδικά προβλέπονται από τον παρόντα Κα¬ 
νονισμό σύμφωνα με τη διάταξη του άρθρου 12 του Ν. 
1810/88. Κύρια απασχόληση των διαχειριστών (ταμιών) 
είναι η διαχείριση χρημάτων από την εκκαθάριση των 
απολήψιμων των διαφόρων ποινικών αποφάσεων του 
Πρωτοδικείου Θεσσαλονίκης σε ολόκληρη τη διάρκεια 
της θητείας τους στο παραπάνω τμήμα. Με πράξη του 
Τριμελούς Συμβουλίου του Πρωτοδικείου θα ορίζονται 
οι αρμόδιοι στο τμήμα τούτο διαχειριστές (ταμίες). 

18. ΤΜΗΜΑ ΣΥΝΤΑΞΕΩΣ ΔΕΛΤΙΩΝ ΠΟΙΝΙΚΟΥ ΜΗΤΡΩ¬ 
ΟΥ. Με αρμοδιότητα, τη σύνταξη των δελτίων Ποινικού 
Μητρώου των καταδικασθέντων, καταχώρηση αυτών 
στα οικεία βιβλία και αποστολή αρμοδίως σχετικών 
δελτίων, τη σύνταξη των σχετικών βιβλίων στατιστικών 
στοιχείων και κάθε άλλη συναφή εργασία. Και 

19. ΤΜΗΜΑ ΓΕΝΙΚΟΥ ΑΡΧΕΙΟΥ ΠΟΙΝΙΚΩΝ ΑΠΟΦΑΣΕ¬ 
ΩΝ. Με αρμοδιότητα την τήρηση των ευρετηρίων των 
αποφάσεων όλων των ποινικών δικαστηρίων παρελ¬ 
θόντων ετών, τη διαφύλαξη των εκδιδομένων αποφά¬ 
σεων και πρακτικών των συνεδριάσεων των ποινικών 
δικαστηρίων, τα σχετικά των ποινικών δικογραφιών 
με τις καταθέσεις των μαρτύρων, τις καταθέσεις των 
πραγματογνωμόνων, των σχεδιαγραμμάτων κλπ., των 
σχετικών βιβλίων ευρετηρίων, τη χορήγηση αντιγράφων, 
τη διαφύλαξη των κάθε είδους πειστηρίων, του οικείου 
βιβλίου και τις σχετικές με αυτά ενέργειες, την παρα¬ 
λαβή κατάθεση και απόδοση των εγγυοδοσιών, καθώς 
και κάθε συναφή εργασία». 

ΜΕΡΟΣ ΤΕΤΑΡΤΟ 
ΚΕΦΑΛΑΙΟ ΕΝΔΕΚΑΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 36ο 

1. Η ισχύς του κανονισμού αυτού αρχίζει από την ημέρα 
της δημοσίευσής του στην Εφημερίδα της Κυβερνήσε- 
ως. Μέχρι του χρόνου αυτού εξακολουθεί να ισχύει ο 
κανονισμός που ισχύει μέχρι τώρα. 

2. Για ό,τι δεν προβλέπεται από τον παρόντα Κα¬ 
νονισμό Εσωτερικής Υπηρεσίας ισχύουν οι διατάξεις 
του Ν. 1756/1988 «Κώδικας Οργανισμού Δικαστηρίων και 
Κατάστασης Δικαστικών Λειτουργών». 

3. Με την έναρξη της ισχύος του Κανονισμού αυτού 
καταργούνται όλες οι διατάξεις του προγενεστέρου 
κανονισμού». 

Κρίθηκε, αποφασίσθηκε και εκδόθηκε, στην Αθήνα, 
στις 3 Σεπτεμβρίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΜΙΧΑΗΛ ΘΕΟΧΑΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΝ: ννβόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































